text: 8 Aʋakɔwo fe Yehowa fe gbe gava be,2 “Ale aʋakɔwo fe Yehowa gblɔe nye esi: ‘Maʋã ŋu vevie ɖe Zion nu,+ eye maʋã ŋu ɖe enu le dɔmedzoe me.’”3 “Ale Yehowa gblɔe nye esi: ‘Matrɔ ayi Zion,+ eye manɔ Yerusalem;+ woayɔ Yerusalem be nyatefedu,*+ eye woayɔ aʋakɔwo fe Yehowa fe to la be to kɔkɔe.’”+4 “Ale aʋakɔwo fe Yehowa gblɔe nye esi: ‘Amegãɖeɖiwo kple nyagãɖeɖiwo aganɔ Yerusalem fe ablɔwo me ake, eye wo dometɔ ɖe sia ɖe alé atizɔti ɖe asi le fe geɖe xɔxɔ ta.+5 Ŋutsuviwo kple nyɔnuviwo asɔ gbɔ ɖe duawo fe ablɔwo me taŋ anɔ fefem le efe ablɔwo me.’”+6 “Ale aʋakɔwo fe Yehowa gblɔe nye esi: ‘Togbɔ be adze nu sesẽ aɖe ŋutɔ na dukɔ sia fe ame susɔeawo le ŋkeke mawo me hã la, ɖe wòanye nu sesẽ na nye hã?’ aʋakɔwo fe Yehowa ye gblɔe.”7 “Ale aʋakɔwo fe Yehowa gblɔe nye esi: ‘Kpɔ ɖa, maɖe nye dukɔ tso ɣedzefenyigba dzi kple ɣetoɖofenyigba dzi.+8 Makplɔ wo agbɔe, eye woanɔ Yerusalem;+ woanye nye dukɔ, eye nye hã manye wofe Mawu+ le nyatefe* kple dzɔdzɔenyenye me.’”9 “Ale aʋakɔwo fe Yehowa gblɔe nye esi: ‘Mido ŋusẽ miafe asiwo,*+ mi, ame siwo le nya siawo sem fifia tso nyagblɔɖilawo nu,+ nya siwo wogblɔ le gbe si gbe woɖo aʋakɔwo fe Yehowa fe xɔ la gɔme anyi, be woagatu gbedoxɔ la.10 Elabena hafi ɣemaɣi naɖo la, fetu aɖeke menɔ anyi na amegbetɔwo kple lãwo o;+ ame aɖeke medona alo gbɔna dedie o, le futɔ la ta, elabena mena amewo katã tso ɖe wo nɔewo ŋu.’11 “‘Ke azɔ la, nyemawɔ nu ɖe dukɔ sia fe ame susɔeawo ŋu abe ale si mewɔ le tsãŋkekewo me ene o,’+ aʋakɔwo fe Yehowa ye gblɔe.12 ‘Elabena woafã ŋutifafaku; wainka atse, anyigba awɔ nu,+ eye dzifo adza zãmu; mana dukɔ sia fe ame susɔeawo nanyi nu siawo katã dome.+13 Oo Yuda fe afe kple Israel fe afe, ale si ko miezu fifode le dukɔwo dome la,+ nenema kee maxɔ na mii, be miazu yayra.+ Migavɔ̃ o!+ Mido ŋusẽ miafe asiwo.’*+14 “Elabena ale aʋakɔwo fe Yehowa gblɔe nye esi: ‘“Ale si ko mia tɔgbuiwo do dziku nam eye meɖoe be mahe vɔ̃ ava mia dzi, eye mevem o+ la,” aʋakɔwo fe Yehowa ye gblɔe,15 “nenemae magaɖoe le ŋkeke siawo me be mawɔ nyui na Yerusalem kple Yuda+ fe afe la. Migavɔ̃ o!”’+16 “‘Nu siwo miawɔ lae nye esi: Mito nyatefe na mia nɔewo.+ Midrɔ̃ ʋɔnu ɖe etefe le miafe dugbowo nu ne nyatefe kple ŋutifafa naxɔ afe ɖi.+17 Migaɖo vɔ̃ ɖe dzi me ɖe mia nɔewo ŋu o,+ eye alakpatam megavivi mia nu o;+ elabena melé fu nu siawo katã,’+ Yehowa ye gblɔe.”18 Yehowa, aʋakɔwo fe Mawu la, fe gbe gava nam be:19 “Ale aʋakɔwo fe Yehowa gblɔe nye esi: ‘Miafe nutsitsidɔ le ɣleti enelia me,+ le ɣleti atɔ̃lia me,+ le ɣleti adrelia me,+ kple ɣleti ewolia me la,+ azu aseyetsotso kple dzidzɔkpɔkpɔ kpakple ŋkekenyuiwo na Yuda fe afe la.+ Eya ta milɔ̃ nyatefe kple ŋutifafa.’20 “Ale aʋakɔwo fe Yehowa gblɔe nye esi: ‘Dukɔwo kple du geɖe me nɔlawo ava;21 eye du ɖeka me nɔlawo ayi aɖagblɔ na du bubu me nɔlawo be: “Mina míadze agbagba aɖafo koko na Yehowa, eye míadi aʋakɔwo fe Yehowa yome mɔ. Nye hã mayi.”+22 Eye dukɔ geɖewo kple dukɔ sesẽwo ava di aʋakɔwo fe Yehowa le Yerusalem,+ eye woafo koko na Yehowa be wòave yewo nu.’23 “Ale aʋakɔwo fe Yehowa gblɔe nye esi: ‘Le ŋkeke mawo me la, ame ewo atso dukɔwo fe gbegbɔgblɔwo+ katã me alé Yudatɔ* ɖeka fe awu toga agblɔ be: “Míayi kpli mi,+ elabena míese be Mawu li kpli mi.”’”+


c: text/html

text:
ÐE WOWƆEA?
Bɔtri Aɖe Ƒe Afɔti Siwo Wɔa Dɔ Nukutɔe
ƔEYIƔI didi aɖee nye esia amegbetɔwo susu be yewo koe to nu abe lɔri fe gear (vitesse) ene vɛ. Fifia wova nya be menye nenemae o! Dzɔdzɔmeŋutinunyalawo va ke ɖe bɔtri fomevi aɖe si nɔa abɔwo me le Europa si fe afɔtiwo wɔa dɔ abe gear ene la ŋu. *
Bɔtri suea tea ŋu tia kpo kabakaba meta 3.9 le sekɛnd ɖeka me ale gbegbe be nuheŋusẽ metea ŋu kpɔa ŋusẽ ɖe efe kpotiti kabakaba alea dzi o. Etia kpo kabakaba ale gbegbe be kaka nàfo aɖaba la ebu xoxo. Efe kpotiti kaba alea wɔnɛ be ehiã be efe megbefɔti eveawo nawɔ dɔ ɖe du le ɣeyiɣi ɖeka me be wòakpɔ ŋusẽ ati kpo. Nu ka gbɔe wòtso be wotea ŋu wɔa nu alea?
Bu nya siawo ŋu kpɔ: Dzɔdzɔmeŋutinunyalawo va kpɔe be gear-awo le bɔtri sia fe megbefɔti eveawo ŋu. Ne bɔtri sia ti kpo la, gear mawo wɔnɛ be megbefɔti eveawo wɔa dɔ ɖe du. Ne megbefɔti eveawo mewɔ dɔ ɖekae o la, manɔ bɔbɔe be wòati kpo kabakaba nenema o!
Ne nu gbagbe bubuwo le kpo tim la, mɔfiame si wofe ahɔhɔ̃ nana dzie wonɔa te ɖo hafi wofe afɔwo yia dzi zi ɖeka. Gake le bɔtri sia ya gome la, ne mɔfiamea atso efe ahɔhɔ̃ gbɔ la, ke mate ŋu ati kpo kabakaba nenema o. Eya ta enɔa te ɖe gear siwo le efe afɔti eveawo ŋu dzi tia kpo. Numekula Gregory Sutton gblɔ be: “Ne míele nu fom tso gear ŋu la, zi geɖe la, mɔ̃ siwo amegbetɔwo wɔ dzi koe míafe susu yina.” Egblɔ kpee be nu si tae nye be, “Míewɔ numekuku boo tso nu bubuwo ŋu o.”
Nu kae nèsusu? Ðe bɔtri sia si fe afɔtiwo wɔa dɔ abe gear ene la dzɔ le eɖokui sia? Alo Wɔla lae wɔea?
^ mm. 3 Bɔtri sia fe viwo koe tea ŋu tia kpo kabakaba nenema, gake ne wole tsitsim la, wofe afɔti siwo wɔa dɔ abe gear ene la klina ɖa le eŋu.

robotstxt: allowed

filter: keep


text:
30 Yehowa fe gbe gava nam be:2 “Amegbetɔvi, gblɔ nya ɖi bena, ‘Ale Afetɔ Dziɖulagã Yehowa gblɔe nye esi:“Milé avi me be, ‘Aléle, ŋkeke la gbɔna!’3 Elabena ŋkeke la gogo, ɛ̃, Yehowa fe ŋkeke la tu afe.+Alilikpodogbee,+ dukɔwo fe ʋɔnudrɔ̃ɣie.+4 Yi adze Egipte dzi, eye ŋɔdzi alé Etiopia ne wowu amewo kɔ ɖe anyi le Egipte;Woalɔ efe kesinɔnuwo dzoe ahagbã efe gɔmeɖoanyiwo.+5 Etiopia,+ Put,+ Lud kple dukɔ vovovo me tɔwo katã,Kple Kub kpakple nubabladukɔ la,*Wo katã woatsi yi nu.”’6 Ale Yehowa gblɔe nye esi:‘Egipte fe ziɔɖeŋuwo hã amu,Eye efe ŋusẽ si dzi wòdana ɖo la ayi to.’+“Afetɔ Dziɖulagã Yehowa be, ‘Woatsi yi nu le eme tso Migdol+ va se ɖe Siene.+7 Woana anyigba la nazu gbegbewo fe gbegbe, eye efe duwo azu afedowo fe afedo.+8 Ne medo dzo ɖe Egipte, eye wotsrɔ̃ efe kpeɖeŋutɔwo katã la, ekema woadze sii be, nyee nye Yehowa.9 Gbe ma gbe la, madɔ amewo woaɖo tɔdziʋuwo ayi aɖado voɖi na Etiopia si kana ɖe eɖokui dzi la; ŋɔdzi alé wo le ŋkeke vɔ̃ si gbɔna Egipte dzi la ta, elabena ele vava ge godoo!’10 “Ale Afetɔ Dziɖulagã Yehowa gblɔe nye esi: ‘Mato Babilon-fia Nebukadnezar* fe asi dzi ana Egipte fe ha gã la nu nayi.+11 Woakplɔ eya kple efe aʋakɔ, siwo nye dukɔ sẽŋuta vɔ̃ɖiwo+ avɛ, ne woatsrɔ̃ anyigba la. Woaɖe wofe yiwo ɖe Egipte ŋu, eye woana ame kukuwo nayɔ anyigba la dzi taŋ.+12 Mana Nil-tɔʋuwo+ me nafu kplakplakpla, eye matsɔ anyigba la adzra na ame vɔ̃ɖiwo. Mato amedzrowo fe asi dzi agblẽ anyigba la kple edzinuwo katã.+ Nye, Yehowa, ye fo nu.’13 “Ale Afetɔ Dziɖulagã Yehowa gblɔe nye esi: ‘Matsrɔ̃ legba nyɔŋuwo* hã, mana mawu maɖinuwo nu nayi le Nof.*+ Amegã aɖeke maganɔ Egipte-nyigba dzi azɔ o, eye mana vɔvɔ̃ nanɔ Egipte-nyigba la dzi.+14 Mana Patros+ nazu afedo, matɔ dzo Zoan, eye mahe to na No.*+15 Matrɔ nye dziku akɔ ɖe Sin, si nye Egipte fe mɔ́ sesẽ la dzi, eye matsrɔ̃ No fe ameha la.16 Mado dzo ɖe Egipte; eye ŋɔdzi alé Sin, woagbã No, eye woadze Nof* dzi le ŋdɔkutsu dzatsɛ!17 On* kple Pibeset fe ɖekakpuiwo atsi yi nu, eye woaɖe aboyo dua me nɔlawo.18 Ne meŋe Egipte fe kɔkuti la, ekema ŋkeke ado viviti le Tapanes.+ Efe ŋusẽ si dzi wòdana ɖo la nu ayi le eme.+ Alilikpowo atsyɔ edzi, eye woaɖe aboyo efe duwo.+19 Madrɔ̃ ʋɔnu Egipte, ne woadze sii be, nyee nye Yehowa.’”20 Le fe wuiɖekɛlia fe ɣleti gbãtɔ fe ŋkeke adrelia dzi la, Yehowa fe gbe gava nam be:21 “Amegbetɔvi, meŋe Egipte-fia Farao fe alɔ; womablae nɛ kura ne wòaɖo eme nɛ o, eye womablae nɛ be ŋusẽ naɖo eŋu wòalé yi azɔ o.”22 “Eya ta ale Afetɔ Dziɖulagã Yehowa gblɔe nye esi: ‘Kpɔ ɖa, metso ɖe Egipte-fia Farao ŋu,+ maŋe efe alɔwo, sesẽtɔa kple ŋeŋea siaa,+ eye mana yi nage le esi.+23 Makaka Egiptetɔwo ɖe dukɔwo dome, eye maka wo ahlẽ ɖe anyigbawo dzi.+24 Mado ŋusẽ Babilon-fia fe alɔ,+ eye matsɔ nye yi ade esi,+ maŋe Farao fe alɔ, eye wòanɔ ŋeŋem le eŋkume* vevie abe ame si le kudɔ fom ene.25 Mado ŋusẽ Babilon-fia fe alɔ, gake Farao fe alɔ ya atu; eye ne metsɔ nye yi de asi na Babilon-fia, eye wòkɔe dzi ɖe Egipte-nyigba ŋu la,+ ekema woadze sii be, nyee nye Yehowa.26 Makaka Egiptetɔwo ɖe dukɔwo dome, eye maka wo ahlẽ ɖe anyigbawo dzi,+ ne woadze sii be, nyee nye Yehowa.’”
Etenuŋɔŋlɔ
^ Ðewohĩ Israel-vi siwo bla nu kple Egipte ye wowɔnɛ.
^ Egɔmeɖeɖe tẽe, “Nebukadrezar,” esia nye ŋkɔ Nebukadnezar ŋɔŋlɔ bubui.
^ Ðewohĩ Hebrigbe me nya si wozã le afi sia la do fome kple nya si wozãna na “mĩ” eye wozãnɛ na nu si nyɔa ŋu.


text:
NUSƆSRƆ̃ 9
Edzi Vi Azɔ!
Abraham kple Sara ɖe srɔ̃ fe geɖe. Woʋu le afe nyui si me wonɔ le Ur la me va nɔ agbadɔ me. Gake Sara medo dziku o, elabena eɖo ŋu ɖe Yehowa ŋu.
Sara di vevie be yeadzi vi eya ta egblɔ na Abraham be: ‘Ne nye dɔlanyɔnu Hagar dzi vi la, ke ɖevi la anye vinye.’ Emegbe Hagar dzi ŋutsuvi. Eye wona ŋkɔe be Ismael.
Le fe geɖe megbe, esi Abraham xɔ fe 99 eye Sara xɔ fe 89 la, amedzro etɔ̃ aɖewo va wo gbɔ. Abraham gblɔ na wo be woava ɖi ɖe eme le ati aɖe te eye wòna nuɖuɖu wo. Ènya ame si amedzroawo nyea? Mawudɔlawoe wonye! Wogblɔ na Abraham be: ‘Le fe si gbɔna fe ɣealewoɣi la, wò kple srɔ̃wò Sara miadzi ŋutsuvi.’ Sara nɔ agbadɔa me nɔ to ɖom. Eko nu eye wògblɔ na eɖokui be: ‘Nyatefee wònye be madzi vi esi metsi alea?’
Le fe si kplɔe ɖo me la, Sara dzi ŋutsuvi, abe ale si Yehowa fe dɔla la gblɔe ene. Abraham tsɔ ŋkɔ nɛ be Isak, si gɔmee nye “Nukokoe.”
Esi Isak xɔ abe fe atɔ̃ ene la, Sara kpɔe be Ismael nɔa fewu ɖum le eŋu. Edi be yeakpɔ ye via ta, eya ta eyi Abraham gbɔ eye wògblɔ nɛ be wòanya Hagar kple Ismael. Gbã la, Abraham medi be yeanya wo o. Gake Yehowa hã di be yeakpɔ Isak ta, eya ta egblɔ na Abraham be: ‘Ðo to Sara. Malé be na Ismael. Gake ŋugbe si medo na wò la ava eme to Isak dzi.’
“Le xɔse me wona ŋusẽ Sara hã wòfɔ fu dzi vi, . . . elabena ebu Ame si do ŋugbea la nutefewɔlae.”—Hebritɔwo 11:11


text:
Fiaɖufea Le Dzi Ðum Ƒe 100 Ye Nye Esia
—Vi Ka Ðem Wòle Na Wò?
“Yehowa Mawu, Ŋusẽkatãtɔ, [Fia mavɔmavɔtɔ,] wò dɔwɔwɔwo nye gã, eye wowɔ nuku.”
1, 2. Nu kae Mawu Fiaɖufea awɔ, eye nu ka tae míeka ɖe edzi be Fiaɖufea ava godoo?
LE ƑE 31 M.Ŋ. fe adame, le to aɖe si gogo Kapernaum dzi la, Yesu Kristo fia eyomedzelawo be woado gbe ɖa be: “Wò fiaɖufe nava.” (Mat. 6:10) Egbea ame geɖe megakana ɖe edzi tututu be Fiaɖufea ava o. Gake míawo ya míeka ɖe edzi bliboe be Mawu aɖo gbe si dom míele ɖa be efe Fiaɖufea nava la ŋu.
2 Yehowa azã Fiaɖufea atsɔ afo efe fome si le dzifo kple anyigba dzi la nu fu. Mawu fe tameɖoɖo sia ava eme godoo. (Yes. 55:10, 11) Le nyatefe me la, Yehowa zu Fia le míafe ŋkekea me xoxo! Nu dodzidzɔname siwo dzɔ le fe alafa ɖeka siwo va yi me la ɖo kpe esia dzi. Mawu le dɔ gã wɔnukuwo wɔm na etevi wɔnutefe miliɔn geɖewo. (Zak. 14:9; Nyaɖ. 15:3) Ke hã Yehowa fe Fia zuzu to vovo na Mawu Fiaɖufea fe vava si ŋu Yesu fia mí be míado gbe ɖa le. Vovototo kae le wo dome? Eye vi kawo ɖem wòle na mí?
FIA SI YEHOWA ÐO ZI DZI LA TSO ÐE DƆ ŊU
3. (a) Ɣekaɣie woɖo Yesu zi dzi abe Fia ene, eye le afi ka? (b) Aleke nàte ŋu aɖe eme be Fiaɖufea dze dziɖuɖu gɔme le fe 1914 me? (Kpɔ etenuŋɔŋlɔa.)
3 Ƒe ʋɛ aɖewo do ŋgɔ na fe 1900 la, nyagblɔɖi aɖe si Daniel ŋlɔ ɖi fe 2,500 ye nye esi va yi la me va nɔ kɔkɔm na Mawu fe amewo. Nyagblɔɖia gblɔ be: “Le fia mawo ŋɔli la dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o.” (Dan. 2:44) Biblia Nusrɔ̃viwo nɔ gbefã ɖem fe geɖe be fe 1914 anye fe ɖedzesi aɖe. Le fe mawo me la, ame geɖe nɔ mɔ kpɔm na nu nyuiwo. Agbalẽŋlɔla aɖe gblɔ be: “Mɔkpɔkpɔ kple nu nyuiwo fe ŋugbedodo yɔ xexea me le fe 1914 me.” Gake esi Xexemeʋa I dze egɔme le fe ma fe nuwuwu lɔfo la, Biblia fe nyagblɔɖiwo va eme. Dɔwuame, anyigbaʋuʋu kple dɔvɔ̃ siwo kplɔ esia ɖo kpakple Biblia me nyagblɔɖi bubuwo me vava ɖo kpe edzi be Yesu Kristo si nye Mawu Fiaɖufea fe Fia dze fiaɖuɖu gɔme le dzifo le fe 1914 me. * Yehowa zu Fia le mɔ yeye nu esi wòɖo Via zi dzi wònye Mesia Fia!
4. Nu kae Fia si Mawu ɖo yeyee la wɔ gbã? Eyome ame kawo ŋue wòtrɔ susu ɖo?
4 Nu gbãtɔ si Fia si Mawu ɖo yeyee wɔe nye be eho aʋa ɖe Satana, si nye Fofoa fe Futɔ gãtɔ la ŋu. Yesu kple efe dɔlawo nya Abosam kple efe gbɔgbɔ vɔ̃wo ɖa le dzifo. Esia na wokpɔ dzidzɔ gã le dzifo, gake wònye xaxaɣi gã na anyigba dzi nɔlawo ya. (Mixlẽ Nyaɖeɖefia 12:7-9, 12.) Eyome Fia la trɔ susu ɖe etevi siwo le anyigba dzi la ŋu be yeakɔ wo ŋu, ana hehe wo ahawɔ ɖoɖo nyuiwo na wo hena Mawu fe lɔlɔ̃nu wɔwɔ. Mina míadzro ale si Fiaɖufea teviwo lɔ̃ faa wɔ ɖe mɔfiameawo dzi la me ahakpɔ nu si míasrɔ̃ tso eme ɖa.
MESIA FIA LA KƆ ETEVI WƆNUTEƑEWO ŊU
5. Nuwo ŋuti kɔkɔ kae yi edzi tso fe 1914 me va ɖo fe 1919 fe gɔmedzedze?
5 Esi Fia Yesu si woɖo zi dzi la kɔ dzifo ŋu tso Satana kple efe gbɔgbɔ vɔ̃wo fe ŋusẽkpɔɖeamedzi gbegblẽa me vɔ la, Yehowa na wògbugbɔ ŋku lé ɖe eyomedzela siwo le anyigba dzi fe gbɔgbɔmenɔnɔme ŋu hekɔ wo ŋu. Nyagblɔɖila Maleaxi yɔ esia be nuwo ŋuti kɔkɔ. (Mal. 3:1-3) Ŋutinyawo ɖee fia be esia va eme tso fe 1914 me va ɖo fe 1919 fe gɔmedzedze. * Eya ta ele be míanɔ dzadzɛ, alo anɔ kɔkɔe, hafi míate ŋu anɔ Yehowa fe xexea me katã fe fomea me. (1 Pet. 1:15, 16) Mele be míaɖe mɔ alakpasubɔsubɔ alo xexe sia fe dunyahehe nafo ɖi mí le mɔ aɖeke nu o.
6. Aleke gbɔgbɔmenuɖuɖu wɔna sua mía si? Eye nu ka tae nuɖuɖu sia le vevie ŋutɔ?
6 Yesu zã dziɖuŋusẽ si wonae la tsɔ ɖo ‘kluvi nutefewɔla kple aɖaŋudzela’ la. Kluvi sia ana gbɔgbɔmenuɖuɖu nyui ame siwo katã fo fu nye “alẽha ɖeka” le Yesu fe kpɔkplɔ te la edziedzi. (Mat. 24:45-47; Yoh. 10:16) Tso fe 1919 me la, nɔviŋutsu amesiaminawo fe fufofo sue aɖe tsɔ agbanɔamedzi gã si nye nuɖuɖunana “afemesubɔviwo” la nutefewɔwɔtɔe. Gbɔgbɔmenuɖuɖu gbogbo siwo kluvia nana mí kpena ɖe mía ŋu míetsina le xɔse me. Enana míeɖonɛ kplikpaa wu be míanɔ dzadzɛ le gbɔgbɔ me, le agbenɔnɔ me, le susu me kple ŋutilã me. Gbɔgbɔmenuɖuɖu sia nyia mí eye wònana míesua te be míakpɔ gome le dɔ vevitɔ si wɔm míele le anyigba dzi egbea la me bliboe. Ðe nèle gbɔgbɔmenuɖuɖu siawo ŋu dɔ wɔm bliboea?
FIA LA LE HEHE NAM ETEVIWO BE WOAÐE GBEƑÃ LE XEXEA ME GODOO
7. Dɔ vevi ka gɔmee Yesu dze esime wònɔ anyigba dzi, eye ɣekaɣie wòayi edzi ase ɖo?
7 Esi Yesu dze efe anyigbadzisubɔsubɔdɔa gɔme la, egblɔ be: “Ele be magblɔ Mawu fiaɖufe ŋuti nya nyui la na du bubuwo hã, elabena esia tae wodɔm ɖo.” (Luka 4:43) Yesu wɔ gbefãɖeɖedɔ sia kutrikukutɔe fe etɔ̃ kple afã, eye wòtsɔe ɖo nɔfe vevitɔ le efe agbe me. Efia eyomedzelawo be: ‘Ne miele yiyim la, miɖe gbefã be: “Dzifofiaɖufe la gogo.”’ (Mat. 10:7) Esi wofɔ Yesu ɖe tsitre megbe la, egblɔe ɖi be ye yomedzelawo akaka nya la “va se ɖe anyigba fe sefe ke.” (Dɔw. 1:8) Edo ŋugbe na wo be ye ŋutɔ yeanɔ megbe na dɔa va se ɖe nuɖoanyi sia fe nuwuɣi.
8. Aleke Fia la ʋã etevi siwo le anyigba dzi ɖe dɔ ŋu?
8 Kaka fe 1919 naɖo la, gɔmesese yeye va le “fiaɖufe ŋuti nya nyui” la ŋu. (Mat. 24:14) Fia la nɔ dzi ɖum le dzifo, eye wòfo etevi siwo ŋu wòkɔ le anyigba dzi la fe fufofo sue aɖe nu fu. Yesu tevi siawo wɔ ɖe se si wòde eme kɔ be, woaɖe gbefã Fiaɖufe si Mawu ɖo anyi ŋuti nya nyuia le anyigba katã dzi la dzi dzonɔamemetɔe! (Dɔw. 10:42) Le kpɔɖeŋu me, Fiaɖufea dzi dela siwo anɔ 20,000 kloe de dukɔwo dome takpekpe si wowɔ le Cedar Point, Ohio, U.S.A., le September 1922 me. Wò ya kpɔ ale si woanya kpɔ dzidzɔe le susu me ɖa esi Nɔviŋutsu Rutherford fo nufo si fe tanyae nye “Fiaɖufe La,” eye wògblɔ be: “Mikpɔ ɖa, Fia la le dzi ɖum! Miawoe nye efe nyakakalawo. Eya ta miɖe gbefã, miɖe gbefã, miɖe gbefã Fia la kple efe fiaɖufe la.” Le ŋufɔke la, takpekpea vala 2,000 kpɔ gome le “Subɔsubɔ Ŋkeke” tɔxɛ aɖe me esi woyi ɖaɖe gbefã le afewo me le keke tefe siwo didi kilometa 72 tso takpekpewɔfea gbɔ ke gɔ̃ hã. Esia ʋã nɔvinyɔnu aɖe wògblɔ be: “Nyemaŋlɔ yɔyɔ si nye be míaɖe gbefã Fiaɖufea, kple vavalawo fe dzonɔameme be o!” Menye eya ɖeka koe se le eɖokui me alea o.
9, 10. (a) Ðoɖo kawoe wowɔ be woatsɔ ana hehe Fiaɖufegbefãɖelawo? (b) Aleke hehe sia ɖe vi na wò ŋutɔe?
9 Kaka fe 1922 naɖo la, Fiaɖufegbefãɖela siwo wu 17,000 nɔ gbefã ɖem veviedodotɔe le dukɔ 58 me le xexea me godoo. Ke hã, wohiã hehe. Le fe alafa gbãtɔ me la, Fia si Mawu tia la na mɔfiame siwo me kɔ efe nusrɔ̃lawo le nya si woaɖe gbefãe, afi si woaɖe gbefã le kple ale si woaɖe gbefãe ŋu. (Mat. 10:5-7; Luka 9:1-6; 10:1-11) Nenema kee egbea hã Yesu kpɔ egbɔ be wole mɔfiame kple dɔwɔnu siwo hiã la nam ame siwo katã le gome kpɔm le Fiaɖufegbefãɖeɖedɔa me ale be woawɔ dɔa memie. (2 Tim. 3:17) Yesu to Kristo hamea dzi le hehe nam eteviwo hena ɖaseɖiɖidɔa wɔwɔ. Mɔ siwo dzi tom wòle la dometɔ ɖekae nye Teokrasi Subɔsubɔ Suku, si wɔm wole le hame siwo wu 111,000 me le xexea me godoo. Suku sia kpe ɖe gbefãɖela siwo wu miliɔn adre sɔŋ ŋu wosu te nyuie be woaɖe gbefã ahafia nu “ame fomeviwo katã” wòade dzi gbɔ na wo.
10 Tsɔ kpe ɖe Teokrasi Subɔsubɔ Sukua ŋu la, woɖo Bibliasrɔ̃suku bubuwo be woana hehe hamemetsitsiwo, mɔɖelawo, nɔviŋutsu trewo, Kristotɔ srɔ̃tɔwo, Alɔdzekɔmiti me tɔwo kple wo srɔ̃wo, dzikpɔla mɔzɔlawo kple wo srɔ̃wo kpakple dutanyanyuigblɔlawo. * Atsu kple asi aɖe siwo de Kristotɔ Srɔ̃tɔwo Ƒe Bibliasrɔ̃sukua la ɖe wofe ŋudzedzekpɔkpɔ gblɔ ale: “Hehe tɔxɛ si míexɔ la na míafe lɔlɔ̃ na Yehowa gade to ɖe edzi, eye wòdzra mí ɖo nyuie be míakpe ɖe amewo ŋu.”
11. Nu ka tae Satana fe amedzidzedze mate ŋu agblẽ Fiaɖufegbefãɖelawo fe dɔa me o?
11 Míafe futɔ Satana hã le Fiaɖufegbefãɖeɖe kple nufiafiadɔ si le ta kekem ɖe edzi la katã tefe kpɔm. Ele amedzidzedze tẽe kple esi menya kpɔna dzea sii bɔbɔe o la zãm be yeatsɔ agblẽ Fiaɖufegbedeasia dome ahana gbefãɖelawo natɔ te dɔa. Gake futɔ la do kpo nu. Yehowa ɖo Via ɖofe kɔkɔ “wòfo dziɖuɖu ɖe sia ɖe kple amegãnyenye kple ŋusẽ kple afetɔnyenye . . . ta sãsãsã.” (Ef. 1:20-22) Yesu le ŋusẽ si wonae abe Fia ene la zãm tsɔ le efe nusrɔ̃lawo ta kpɔm hele mɔ fiam wo be woawɔ ye Fofo fe lɔlɔ̃nu ade goe. * Wole gbefã ɖem nya nyuia hele Yehowa fe mɔwo fiam dzianukwaretɔ miliɔn geɖewo. Mɔnukpɔkpɔ gã kae nye esi wònye na mí be míakpɔ gome le dɔ ɖedzesi sia me!
FIA LA WƆ ÐOÐO NYUIWO NA ETEVIWO HENA DƆ GEÐE WƆWƆ
12. Asitɔtrɔ kawoe wowɔ le hakplɔɖoɖowo ŋu tso esime woɖo Fiaɖufea anyi?
12 Tso keke esime woɖo Fiaɖufea anyi le fe 1914 me la, Fia la yi edzi le asi trɔm le Mawu subɔlawo fe hakplɔɖoɖo ŋu wòle nyonyom ɖe edzi be woate ŋu awɔ ye Fofo fe lɔlɔ̃nu. (Mixlẽ Yesaya 60:17.) Le fe 1919 me la, woɖo subɔsubɔdɔnunɔla le hame ɖe sia ɖe me be wòaxɔ ŋgɔ le gbefãɖeɖedɔa me. Le fe 1927 me la, wowɔ ɖoɖo ɖe tso afe me yi afe me dɔa wɔwɔ edziedzi le Kwasiɖagbewo ŋu. Wode dzo Fiaɖufea dzi delawo me hena dɔ geɖe wu wɔwɔ le fe 1931 me esi wotsɔ ŋkɔ si tso Ŋɔŋlɔawo me si nye Yehowa Ðasefowo. (Yes. 43:10-12) Tso fe 1938 me la, womegadaa akɔ tiaa nɔviŋutsu siwo axɔ ŋgɔ le hamea me o. Ke boŋ, wotiaa wo le teokrasimɔ nu, si fia be wokpɔa egbɔ be woɖo Ŋɔŋlɔawo fe nudidi kɔkɔwo gbɔ. Le fe 1972 me la, wotsɔ hamea dzi kpɔkpɔ de hamemetsitsiwo fe ha si, ke meganye hamesubɔla ɖeka o. Wode dzi fo na nɔviŋutsu siwo katã dze la be woaʋli sesĩe akpe asi ɖe ‘Mawu fe hame si le wofe dzikpɔkpɔ te la kpɔkplɔ’ ŋu. (1 Pet. 5:2) Le fe 1976 me la, woma Dɔdzikpɔha me tɔwo ɖe kɔmiti ade me be woakpɔ Fiaɖufedɔa dzi le xexea me katã. Tso ɣemaɣi ke la, Fia si Yehowa ɖo la yi edzi le ɖoɖo wɔm na Fiaɖufea teviwo vivivi be woawɔ nuwo abe ale si Mawu dii ene.
13. Vi kawoe Fiaɖufea fe dziɖuɖu fe alafa ɖeka gbãtɔa ɖe na wò?
13 Bu nu siwo Mesia Fia la wɔ le efe dziɖuɖu fe fe alafa ɖeka gbãtɔa me ŋu kpɔ. Ekɔ amewo fe fufofo aɖe ŋu hena Yehowa fe ŋkɔ la. Ele gbefãɖeɖe Fiaɖufe ŋuti nya nyui la dzi kpɔm le dukɔ 239 me eye wòle Yehowa fe mɔwo fiam ame miliɔn geɖewo. Ena etevi wɔnutefe siwo wu miliɔn adre, siwo dometɔ ɖe sia ɖe tsɔ eɖokui na faa be yeawɔ Fofo la fe lɔlɔ̃nu la wɔ ɖeka. (Ps. 110:3) Nyatefee, dɔ siwo Yehowa wɔ to Mesia Fiaɖufea dzi la nye dɔ gã wɔnukuwo vavã. Nu geɖe siwo gawɔ nuku wu le ŋgɔ gbɔna!
YAYRA SIWO MESIA FIAÐUƑEA AHE VƐ LE ETSƆME
14. (a) Ne míedo gbe ɖa be, “Wò fiaɖufe nava” la, nu ka biam míele be Mawu nawɔ? (b) Ƒe 2014 fe mawunyakpukpuia ye nye ka, eye nu ka tae esia sɔ?
14 Togbɔ be Yehowa ɖo Via Yesu Kristo wòzu Mesia Fia le fe 1914 me hã la, esia menye gbe si míedona ɖa be, “wò fiaɖufe nava” la ŋu ɖoɖo keŋkeŋ o. (Mat. 6:10) Wogblɔe ɖi le Biblia me be Yesu ‘aɖu fia le efe futɔwo titina.’ (Ps. 110:2) Amegbetɔwo fe dziɖuɖu siwo le Satana fe ŋusẽ te gakpɔtɔ le tsitre tsim ɖe Fiaɖufea ŋu. Ne míedo gbe ɖa be Mawu Fiaɖufea nava la, efia be míele Mawu biam be Mesia Fia la kple efe hatidziɖulawo nava ɖe amegbetɔwo fe dziɖuɖuwo kple anyigbadzitɔ siwo tsia tre ɖe Fiaɖufea ŋu la ɖa. Esia anye Daniel 2:44 me nya siwo gblɔ be Mawu Fiaɖufea “agbã fiaɖufe mawo katã, eye wòagblẽ wo” la me vava. Atsrɔ̃ dziɖuɖu siawo siwo nye Fiaɖufea fe futɔwo la katã. (Nyaɖ. 6:1, 2; 13:1-18; 19:11-21) Esia adzɔ kpuie. Eya ta esɔ ŋutɔ be fe 2014, si nye fe alafa ɖeka tso esime woɖo Mawu Fiaɖufea anyi le dzifo la, fe mawunyakpukpuia ye nye Mateo 6:10 si gblɔ be: “Wò fiaɖufe nava”!
Ƒe 2014 fe mawunyakpukpuiae nye: “Wò fiaɖufe nava.”
15, 16. (a) Nu dodzidzɔname kawoe adzɔ le Ƒe Akpe Ðeka Dziɖuɖua me? (b) Nu mamlɛtɔ kae Yesu awɔ abe Mesia Fia ene? Yehowa fe tameɖoɖo kae esia ana wòava eme mlɔeba?
15 Ne Mesia Fia la tsrɔ̃ Mawu fe futɔwo vɔ megbe la, atsɔ Satana kple efe gbɔgbɔ vɔ̃wo afu gbe ɖe aʋli me fe akpe ɖeka. (Nyaɖ. 20:1-3) Ne ŋusẽkpɔɖeamedzi gbegblẽ siawo megali o ko la, Fiaɖufea awɔ viɖe siwo le Yesu fe tafevɔsaa ŋu la ŋu dɔ ahaɖe Adam fe nu vɔ̃ me tsonuwo ɖa keŋkeŋ. Fia la afɔ ame miliɔn gbogbo siwo le tsiẽfe la ɖe tsitre eye wòawɔ ɖoɖo woafia nu wo tso Yehowa ŋu le xexe bliboa me. (Nyaɖ. 20:12, 13) Anyigba bliboa azu paradiso abe ale si Eden-bɔa nɔ ene. Vivivi la, amegbetɔ wɔnutefewo katã ade blibo.
16 Kaka Kristo fe Ƒe Akpe Ðeka Dziɖuɖua nawu enu la, Mesia Fiaɖufea aɖo taɖodzinu si ta woɖoe anyi ɖo la gbɔ. Eyome Yesu atsɔ Fiaɖufea ade asi na Fofoa. (Mixlẽ 1 Korintotɔwo 15:24-28.) Magahiã be ame aɖeke nanye domenɔla le Yehowa kple via siwo le anyigba dzi la dome o. Mawu fe vi siwo le dzifo kple esiwo le anyigba dzi katã awɔ ɖeka kple wo Fofo si le dzifo ahanye xexea me katã fe fome ɖeka.
17. Nu kae nèɖo kplikpaa be yeawɔ?
17 Nu dodzidzɔname siwo dzɔ le fe alafa ɖeka siwo Fiaɖufea ɖu dzi me gana míeka ɖe edzi be Yehowa kpɔtɔ le dzi ɖum eye be tame si wòɖo ɖe anyigbaa ŋu ava eme godoo. Mina míayi edzi anye etevi wɔnutefewo eye míaɖe gbefã Fia la kple efe Fiaɖufea. Míawɔ esia kple kakaɖedzi blibo be etefe madidi o, Yehowa aɖo gbe si míedona ɖa vevie be, “Wò fiaɖufe nava” la ŋu!
^ mm. 3 Kpɔ agbalẽ si nye Nuka Tututue Nye Biblia fe Nufiafia?, axa 88-92.
^ mm. 10 Kpɔ September 15, 2012, fe Gbetakpɔxɔ, axa 13-17, nyati si nye “Teokrasi Sukuwo
^ mm. 11 Àte ŋu axlẽ nu tso ʋɔnudrɔ̃nya siwo me míeɖu dzi le le dukɔ vovovowo me fe kpɔɖeŋu aɖewo ŋu le December 1, 1998, fe Gbetakpɔxɔ, axa 19-22.


text: 1 Nye, hamemetsitsi la, le nya sia ŋlɔm na Gayo lɔlɔ̃tɔ, si melɔ̃ vevie.2 Lɔlɔ̃tɔ, medoa gbe ɖa be le nu sia nu me la, eme nanyo na wò, eye nànɔ lãmesẽ me, abe ale si nu le edzi dzem na wò luʋɔ ene.3 Elabena mekpɔ dzidzɔ ŋutɔ esi nɔviwo va heɖi ɖase tso nyatefe si me nèlé ɖe asi ŋu, abe ale si nèyi edzi le zɔzɔm le nyatefe la me ene.4 Nu bubu aɖeke meli si ta mada akpe ɖo wu nu siawo o, be manɔ sesem be vinyewo yi edzi le zɔzɔm le nyatefe la me.5 Lɔlɔ̃tɔ, èle nu wɔm nyatefetɔe le nu sia nu si nèwɔna na nɔviawo me, evɔ mènya ame siawo hafi o,6 ame siwo ɖi ɖase le wò lɔlɔ̃ ŋu le hame la ŋkume. Meɖe kuku, do mɔ ame siawo le mɔ si dze Mawu ŋu la nu ne wole dzodzom.7 Elabena efe ŋkɔ tae wodo yi ɖo, eye womexɔ naneke tso dukɔwo me tɔwo si o.8 Eya ta agba le mía dzi be míaxɔ ame siawo tɔgbi nyuie, bene míazu hadɔwɔlawo le nyatefe la me.9 Meŋlɔ nya aɖe na hamea, gake Diotrefo, si dina be yeanɔ nɔfe gbãtɔ le wo dome la, mexɔa naneke si tso mía gbɔ la bubutɔe o.10 Esia tae ne meva la, mana woaɖo ŋku dɔ siwo wòyi edzi le wɔwɔm, si nye nya gbegblẽwo gbɔgblɔ tso mía ŋu, la dzi. Eye esi nu siawo mesu eme nɛ o ta la, eya ŋutɔ mexɔa nɔviawo bubutɔe o, eye ame siwo le didim be yewoaxɔ wo la, edzea agbagba be yeaxe mɔ na wo eye be yeanya wo ɖa le hamea me.11 Lɔlɔ̃tɔ, mègakpɔ nu vɔ̃ɖi wɔwɔ nàsrɔ̃ o, ke nu nyui boŋ. Ame si wɔa nu nyui la, etso Mawu me. Ame si wɔa nu vɔ̃ɖi la, mekpɔ Mawu o.12 Wo katã woɖi ɖase tso Demetrio ŋu, eye nyatefea ŋutɔ hã ɖee fia. Le nyatefe me la, míawo hã míele ɖase ɖim, eye ènyae be ɖase si míeɖina la nye nyatefe.13 Nya geɖewo nɔ asinye maŋlɔ na wò hafi, gake nyemedi be mayi edzi atsɔ nuŋlɔtsi kple nuŋlɔti ayi nuŋɔŋlɔa dzi o.14 Gake mele mɔ kpɔm be makpɔ wò kaba, eye míafo nu ŋkume kple ŋkume.Ŋutifafa nanɔ anyi kpli wò.Xɔlɔ̃awo do gbe na wò. Tsɔ nye gbedonamewo na xɔlɔ̃awo ɖekaɖeka.


text:
Kesinɔnuwo mate ŋu axɔ na ame tso ku si me o (16, 17)
Na henɔ la. Kora viwo+ fe ha.49 Mi dukɔwo katã, misee.Mifu to anyi, mi xexea* me nɔlawo katã,2 Mi ame tsɛwo kple amegãwo,*Mi kesinɔtɔwo kple ame dahewo siaa.3 Nye nu agblɔ nya siwo me nunya le,Eye nye dzimesusuwo+ aɖe gɔmesese afia.4 Mafu to anyi ɖe lododo ŋu;Maɖe nye adzowo gɔme ɖe saŋku fe ɖiɖi ŋu.5 Nu ka ŋuti mavɔ̃ le xaxaɣiwo,+Esime ame siwo le didim be yewoafum anyi la fe nu vɔ̃ɖi wɔwɔ* fo xlãm?6 Ame siwo le dzi ɖom ɖe wofe nunɔamesiwo ŋu+Eye wotsɔ wofe kesinɔnu gbogboawo le adegbe fomee la,+7 Wo dometɔ aɖeke mate ŋu axɔ na nɔvia akpɔ oEye mate ŋu axe etafe na Mawu o,+8 (Fexexe* ɖe wofe agbe ta* xɔ asi ale gbegbe be,Womate ŋui akpɔ gbeɖe o);9 Ne wòanɔ agbe tegbee eye makpɔ yɔdo o.+10 Ekpɔe be nunyalawo gɔ̃ hã kuna;Bometsilawo kple abunetɔwo siaa nu yina,+Eye wogblẽa wofe kesinɔnuwo ɖi na ame bubuwo.+11 Wofe dzimedidie nye be yewofe afewo nanɔ anyi ɖaa,Be yewofe avɔgbadɔwo nanɔ anyi tso dzidzime yi dzidzime.Woyɔ wofe ŋkɔwo ɖe wofe anyigbawo ŋu.12 Gake ne bubu le amegbetɔ ŋu hã la, manɔ anyi ɖaa o;+Ðeko wòle abe lã siwo nu yina la ene.+13 Aleae movitɔwo fe mɔwo nɔna+Eye aleae ame siwo nɔa wo yome, siwo ɖoa dzi ɖe wofe nya gbɔlowo ŋu la hã tɔ nɔna. (Sela)14 Tsiẽfe* ko woli na, abe alẽ siwo li na wuwu ene.Kue akplɔ wo;Ame dzɔdzɔewo aɖu wo dzi+ le ŋdi.Woanyunyɔ eye wo nu ayi keŋkeŋ;+Tsiẽfee*+ anye afe si me woamlɔ, ke menye wofe afe gãwo me o.+15 Ke Mawu aɖem* tso Tsiẽfe*+ fe ŋusẽ si me,Elabena axɔm. (Sela)16 Ne ame aɖe zu kesinɔtɔ la, mègavɔ̃ o,Eye ne atsyɔ̃ si le efe afe ŋu dzi ɖe edzi hã, mègavɔ̃ o,17 Elabena ne eku la, mate ŋu atsɔ naneke ɖe asi o;+Eye efe atsyɔ̃ la mayi kplii o.+18 Elabena ekafua eɖokui* le efe agbenɔɣi.+(Amewo akafu wò ne nu dze edzi na wò.)+19 Ke hã tɔgbuiawo gbɔ ko wòamlɔ mlɔeba.Womagakpɔ kekeli akpɔ o.20 Ne bubu le ame aɖe ŋu, evɔ wògbe esia gɔmesese la,+Ðeko wòle abe lã siwo nu yina la ene.


text:
ŊKUÐOÐO BLEMATƆ AÐEWO DZI
William Whiston
William Whiston nye dzɔdzɔmeŋutinunyala, akɔntanyalagã, subɔsubɔhakplɔla, ame si ŋlɔ agbalẽ gbogbo aɖewo, eye wònye Eŋlisiawo fe dzɔdzɔmeŋusẽŋununyala kple akɔntanyalagã Afetɔ Isaac Newton fe hadɔwɔla. Le fe 1702 me la, Whiston va zu Lucas-ɖoɖoa fe Akɔntafialagã le Cambridge Yunivɛsiti le England ɖe Afetɔ Newton tefe. Dzɔdzɔmeŋutinunyala kple mɔ̃ɖaŋununyala xɔŋkɔwo sie ɖofe ma suna.
WHISTON xɔ ŋkɔ hã le fe alafa gbãtɔ me Yudatɔwo fe ŋutinyaŋlɔla Flavius Josephus fe nuŋlɔɖiwo gɔme ɖeɖe ɖe Eŋlisigbe me ta, ame siwo gbɔ wòxɔ ŋkɔ le wue nye ame siwo srɔ̃a Biblia. Efe agbalẽ si woyɔna be The Works of Josephus kɔ nu me geɖe ku ɖe Yudatɔwo fe ŋutinya kple Kristotɔ gbãtɔwo fe nuwɔnawo ŋu.
WHISTON ƑE DZIXƆSE
Whiston fe tagbɔ ɖa ŋutɔ eye wòku nu me le agbalẽ geɖewo me, vevietɔ dzɔdzɔmeŋutinunya kple mawusubɔsubɔ gbalẽwo me. Exɔe se be nuwɔwɔwo fe ŋutinya si le Biblia me la de pɛpɛpɛ, eye wògblɔ hã be xexemenuwo fe wɔwɔme, atsyɔ̃ kple ɖoɖo si nu wole la ɖee fia be Mawue wɔ wo.
Gawu la, Whiston xɔe se be nu si gbɔ wòtso be Kristotɔwo fe subɔsubɔha vovovowo va lie nye ale si hakplɔlawo tra ɖa tso Biblia fe nufiafiawo gbɔ heva da asi ɖe nufiafia siwo metso Biblia me o kple ame siwo woyɔna be Sɔlemeha Fofowo fe kɔnuwo dzi.
Whiston xɔe se be nyatefenya siwo ku ɖe Mawu ŋue le Biblia me, eye meda asi ɖe funyafunyawɔwɔ ame tegbee le dzo mavɔ me fe nufiafia dzi o. Ebua nufiafia sia be enye nufiafia manyatalenu si na amewo susunɛ be tamesẽlae Mawu nye eye esia nye vlododo Mawu hã. Nu si koŋ na be sɔlemeha va lé fui kaɖikaɖie nye ale si wògbe Mawuɖekaetɔ̃ alo Trinita Kɔkɔe fe nufiafia, si nye be ame etɔ̃e le Mawu me, ame etɔ̃ siawo katã wosɔ, wo katã woli tegbee, be woawoe nye Fofo la, Vi la kple Gbɔgbɔ Kɔkɔe la. Evɔ ame siawo ke gafia nu be menye mawu etɔ̃e li o ke boŋ ɖeka koe.
“AGBALẼNYALA XƆŊKƆ SI VA ZU AME SI WOTSRI”
Esi Whiston ku nu me nyuie la, eva kpɔe be Kristotɔ gbãtɔ- wo mefiaa nu be Mawuɖekaetɔ̃ ye Mawu nye o, ke boŋ esi Kristotɔwo va xɔ xexemenunyalawo fe nufiafiawo dzi se vɔ megbee wova da asi ɖe nufiafia sia dzi. * Whiston xɔlɔ̃wo ɖo aɖaŋu nɛ be megaɖe agbalẽ si me wòŋlɔ nu siwo ŋu wòke ɖo la ɖe go o. Gake egbe gbidii be yemate ŋu amia nu ɖe nyatefe si yede dzesi ku ɖe ame si tututu Yesu nye ŋu, be Mawu fe Vie wònye eye ɖe wowɔe la tɔtrɔ gboe la dzi o.
Cambridge Yunivɛsitia xɔa dɔ le ame sia ame si fia nu tsi tre ɖe Anglikan sɔlemehaa fe nufiafiawo ŋu la si, eye esia fia be ɖofe ma ate ŋu age le Whiston si. Ke hã memia nu ɖe nu siwo ŋu wòke ɖo la dzi o, efe nuwɔnaa to vovo na Newton tɔ. Newton hã bui be aʋatsoe Mawuɖekaetɔ̃ fe nufiafia nye, gake mekɔ nu le edzi o. Whiston ŋlɔ bena: “Xexea me nu aɖeke mate ŋu . . . ana mamia nu ɖe nu si menya dzi o.”
Esi Whiston meda asi ɖe alakpadzixɔsewo dzi o ta la, ŋutsu sia si nye “agbalẽnyala xɔŋkɔ va zu ame si wotsri”
Le fe 1710 me la, wonya Whiston le Cambridge Yunivɛsitia me. Esi meda asi ɖe alakpadzixɔsewo dzi o ta la, ŋutsu sia si nye “agbalẽnyala xɔŋkɔ va zu ame si wotsri.” Ɣemaɣi kura gɔ̃ hã la vɔvɔ̃ meɖoe o. Le nyatefe me la, le ɣeyiɣi si me tututu wonɔ enu tsom be etsi tre ɖe sɔlemeha fe nufiafia ŋu me la, eta nyati geɖewo siwo wòna ŋkɔe be Primitive Christianity Revived (Kristotɔnyenye Gbãtɔ Gbugbɔɖoanyi), eye nu si wòwɔnɛ be Kristotɔnyenye gbãtɔe nye ale si Yesu yomedzela gbãtɔwo subɔe. Emegbe Whiston va ɖo Krisotɔnyenye Dodo Ðe Ŋgɔ Ƒe Habɔbɔ, eye wokpena le efe me le London.
Togbɔ be dɔ ge le Whiston si eye ganyawo sesẽ nɛ hena ɣeyiɣi aɖe hã la, eyi edzi nɔ agbalẽ ŋlɔm eye wonɔa nu fiam le kɔfi-nofewo le London. Le fe 1737 me la, eɖe Josephus fe nuŋlɔɖi siwo gɔme wòɖe la ɖe go be yeatsɔ akpe ɖe amewo ŋu woanya nu tso ale si nuwo nɔ esime Kristotɔnyenye dze egɔme la ŋu. Wokpɔtɔ le efe agbalẽ sia tam va se ɖe egbe.
Esi dzi nɔ Whiston fo wòfo nu tsi tre ɖe dzixɔse siwo dzi ame akpa gãtɔ da asi ɖo ŋu ta la, agbalẽŋlɔla James E. Force gblɔ be ame geɖewo bunɛ egbea be enye “ame trama.” Gake ame bubuwo ya bunɛ be enye Biblia-ŋutinunyala bibi, ame si di nyatefe si ku ɖe mawusubɔsubɔ ŋu anukwaretɔe, eye wòɖoe kplikpa nɔ agbe ɖe efe dzixɔsewo nu.
^ mm. 10 Biblia gblɔ ame si tututu Mawu nye la eme kɔ nyuie. Àte ŋu axlẽ nu geɖe tso nya sia ŋu le jw.org. Ele yevugbe me. Àkpɔe le BIBLIA ƑE NUFIAFIAWO > BIBLIA ME BIABIAWO ƑE ŊUÐOÐOWO.


text:
TA WUIATƆ̃LIA
Eʋli Mawu Ƒe Amewo Ta
1-3. (a) Nu ka tae Ester anya nɔ vɔvɔ̃m be yeayi ye srɔ̃ gbɔ? (b) Nyabiase kawo mee míadzro ku ɖe Ester ŋu?
ESTER le agbagba dzem be yealé dzi ɖe fo esime wòle tetem ɖe Susa fiasã la fe xɔxɔnu. Menɔ bɔbɔe nɛ o. Wotrɔ asi le fiasã la fe akpa sia akpa ŋu be wòana ame sia ame si age ɖe eme la nakpɔ ŋusẽ si gbegbe le ame si gbɔ Ester yina, si yɔa eɖokui be “fia gã la” si. Wotsɔ nyitsu toaʋalawo kple aŋutrɔdalawo fe kpetata siwo le amadede vovovowo me kple gli zɔzrɔ̃e siwo ŋu woɖe dzata fe nɔnɔmewɔwɔewo ɖo la ɖo atsyɔ̃ na fiasãa. Efe sɔtiwo le atsyɔ̃ɖoɖo tɔxɛ me, eye ale si wotui ɖe gɔmeɖoanyi nyadriwo dzi eye wòte ɖe Zagros To siwo ta me sno le ŋu le Choaspes tɔsisi si me kɔ la kasa hã wɔa dɔ ɖe ame dzi ŋutɔ. Fia si gbɔ yim Ester le la ganye srɔ̃a hã.
2 Ɛ̃, srɔ̃ae wònye! Aleke gbegbe Axasweros to vovo na ŋutsu si Yuda ɖetugbui wɔnutefe ɖe sia ɖe adi be yeaɖe lae nye esi! * Ame sia menya naneke tso kpɔɖeŋu nyui si amewo abe Abraham, ame si wɔ Mawu fe gbe dzi ɖokuibɔbɔtɔe heɖo to srɔ̃a Sara ene, ɖo ɖi la ŋu o. (1 Mose 21:12) Fia la menya nu gobii aɖeke tso Ester fe Mawu, Yehowa, alo Efe Sewo ŋu o. Ke hã Axasweros nya Persiatɔwo fe sewo, eye wònya se si tsi tre ɖe nu si tututu Ester di be yeawɔ la hã ŋu. Eyae nye nu ka? Sea gblɔ be ame sia ame si ava do ɖe Persia fia la ŋkume evɔ womeyɔe hafi o la dze na ku. Womeyɔ Ester o, gake eyae nye ema yina fia la gbɔ. Esi wòte ɖe xɔxɔnu emetɔa ŋu, afi si fia la ate ŋu akpɔe tso efe fiazikpuia dzi le la, anya se le eɖokui me be evɔ na ye.—Xlẽ Ester 4:11; 5:1.
3 Nu ka tae wòde efe agbe afɔku me alea? Eye aleke míate ŋu asrɔ̃ nyɔnu ɖedzesi sia fe xɔse? Gbã la, na míakpɔ ale si wòdzɔe be ɖofe tɔxɛ sia va su Ester si be wòzu Persia fianyɔnui ɖa.
Ester Ŋuti Nya
4. Nu kae míenya tso Ester ŋu, eye aleke wòdzɔe be etɔgã fe vi Mardoxai va xɔe nyi?
4 Tsyɔ̃evie Ester nye. Míenya nu boo aɖeke tso edzilawo, siwo tsɔ ŋkɔ nɛ be Hadasa la, ŋu o. Le Hebrigbe me la, ŋkɔ siae woyɔna na gbe aɖe (myrtle) si foa se ɣi dzeaniwo. Esi Ester dzilawo ku la, efe fometɔ dɔmenyola aɖe si ŋkɔe nye Mardoxai kpɔ efe nublanui hexɔe nyi. Mardoxai kple Ester wonye tɔgãtɔɖiviwo, ke Mardoxai tsi wui sãsãsã. Ena Ester va nɔ egbɔ le efe me, eye wòlé be nɛ abe vianyɔnu ene.—Ester 2:5-7, 15.
5, 6. (a) Hehe ka fomevie Mardoxai na Ester? (b) Aleke agbea nɔ na Ester kple Mardoxai le Susa?
5 Mardoxai kple Ester nɔ Yudatɔ aboyome siwo nɔ Persia fe fiadua me la dome, eye anɔ eme be wodoa vlo wo le wofe mawusubɔsubɔ kple Mawu fe Se si dzi wodzea agbagba be yewoawɔ ɖo la ta. Gake ɖikeke mele eme o be wo ame evea dome nɔ kplikplikpli le esi Mardoxai fiaa nui tso Yehowa, Mawu nublanuikpɔla si ɖe Efe amewo tso xaxa geɖe me va yi eye wògale wo ɖe ge ake la ŋu ta. (3 Mose 26:44, 45) Edze fãa be lɔlɔ̃ kple nutefewɔwɔ fe kadodo nɔ Ester kple Mardoxai dome.
6 Edze abe Mardoxai nye subɔla le Susa fiasã me ene, eye woa kple fia la fe subɔla bubuwo nɔa fiasãa fe agbo nu zi geɖe. (Ester 2:19, 21; 3:3) Míenya nu si Ester nɔa wɔwɔm esime wònɔ tsitsim ya o, gake ɖewohĩ míate ŋu agblɔ be enɔ Mardoxai subɔm eye wòléa be na efe afemedɔwo wɔna nyuie. Wofe afea anya nɔ nuto si me ame dahewo nɔ la me le tɔsisia fe go kemɛ dzi tso fiasã la gbɔ. Ðewohĩ elɔ̃a Susa fe asia me yiyi, afi si sikanutulawo, klosalonutulawo kple asitsala bubuwo tsɔa wofe adzɔnuwo ɖoa asi ɖo la. Ester menya kura be ɣeyiɣi aɖe gbɔna si yeava nɔ nu mawo kpɔm gbe sia gbe o; menya ale si nuwo ava nɔ na ye le etsɔme o.
‘Edze Tugbe’
7. Nu ka tae woxɔ fianyɔnunyenyea le Wasti si, eye nu kae dzɔ le esia yome?
7 Gbe ɖeka, wobewobewo nɔ ɖiɖim le Susa ku ɖe tɔtɔ aɖe si ɖo fia feme ŋu. Axasweros ɖo kplɔ̃ gã aɖe na efe amegãwo hetsɔ nuɖuɖu damiwo kple wain ɖo wo kɔ me, eye wòdɔ be woaɖakplɔ fiasrɔ̃ dzetugbe Wasti, si nɔ nu ɖum kple nyɔnuawo ɖe vovo la vɛ. Ke Wasti gbe vava. Ŋu kpe fia la, eye dzi kui, eya ta ebia efe aɖaŋuɖolawo be to kae woahe na Wasti hã. Aleke wotso nya mee? Woxɔ fianyɔnunyenyea le esi. Eyome fia fe dɔlawo te ɖetugbui leafe dzetugbewo didi le fiaɖufe bliboa me, bena fia la natia fianyɔnu yeye le wo dome.—Ester 1:1–2:4.
8. (a) Nu ka tae Mardoxai anya tsi dzi ɖe Ester ŋu vie esime wònɔ tsitsim? (b) Aleke nèsusu be míate ŋu awɔ nu wòawɔ ɖeka kple ale si Biblia foa nu tso tugbedzedze ŋu? (Kpɔ Lododowo 31:30 hã.)
8 Míate ŋu akpɔ ale si wòanye dzidzɔ na Mardoxai ne ekpɔ Ester wòle tsitsim la ɖaa le susu me. Anye dada nɛ be ezu nyɔnu dzetugbe nyui aɖe, gake atsi dzi vie ɖe ale si etsɔme ava nɔ nɛ ŋu. Nuŋlɔɖia gblɔ be: “Nyɔnuvi la nyo, eye wòdze tugbe.” (Ester 2:7) Biblia da sɔ le ale si wòfoa nu tso tugbedzedze ŋui la me—tugbedzedze nyoa ame ŋu, gake ele be nunya kple ɖokuibɔbɔ hã nakpe ɖe eŋu. Esiawo manɔmee la, ameɖokuikpɔkpɔ, dada kple nɔnɔme gbegblẽ bubuwoe kpɔa ŋusẽ ɖe ame dzi. (Xlẽ Lododowo 11:22.) Wò hã ède dzesii be nya sia nye nyatefea? Ðe Ester fe tugbedzedzea ava ɖe vi nɛ loo alo ana wòado eɖokui ɖe dzi? Míava kpɔe ɖa.
9. (a) Nu kae fia fe dɔlawo wɔ esi wode dzesii be Ester dze tugbe, eye nu ka tae wòanya te ɖe edzi be wòadzo le Mardoxai gbɔ? (b) Nu ka tae Mardoxai ɖe mɔ Ester ɖe dzimaxɔsetɔ trɔ̃subɔla? (Kpɔ aɖakaa hã.)
9 Fia fe dɔlawo de dzesii be Ester dze tugbe. Eya ta wokplɔe dzoe le Mardoxai gbɔ yi ɖe fiasã gã la me, le tɔsisia fe go kemɛ dzi tsɔ kpe ɖe ɖetugbui bubu siwo ŋu woke ɖo la ŋu. (Ester 2:8) Kaklã sia anya te ɖe wo ame evea siaa dzi ŋutɔ, elabena wonɔ abe vi kple tɔ ene. Mardoxai madi be nyɔnuvi si yexɔ nyi la naɖe dzimaxɔsetɔ aɖeke o, ne fiae wònye gɔ̃ hã. Gake naneke meli wòawɔ o. * Hafi woakplɔ Ester adzoe la, anya lé to ɖe Mardoxai fe aɖaŋuɖoɖowo ŋu nyuie ŋutɔ! Anɔ nya geɖewo biam eɖokui esime wokplɔe yina Susa fiasãa me. Aleke agbea ava nɔ nɛ le afi ma?
Efe “Nu Nyo Ame Siwo Katã Kpɔe La Ŋu”
10, 11. (a) Mɔ ka nue nɔnɔme si me Ester va kpɔ eɖokui le la ate ŋu akpɔ ŋusẽ ɖe edzi bɔbɔe le? (b) Aleke Mardoxai ɖee fia be yetsɔ ɖe le eme na Ester?
10 Ester va kpɔ eɖokui le nɔnɔme siwo to vovo kura na esi me wònɔ tsã la me. Eva le ‘nyɔnuvi geɖe’ siwo wokplɔ tso Persia Fiaɖufe gã la fe nuto vovovowo me la dome. Wofe dekɔnuwo, gbegbɔgblɔwo kple nɔnɔmewo anya to vovo ŋutɔ. Le fia fe dɔla Hegai fe dzikpɔkpɔ te la, ele be woanɔ asi trɔm le ɖetugbuiawo ŋu etɔxɛe be woagadze tugbe ɖe edzi, eye esia bia be woanɔ ami ʋeʋĩwo sim na wo fe ɖeka blibo. (Ester 2:8, 12) Le nɔnɔme sia me la, anɔ bɔbɔe ŋutɔ be ɖetugbuiawo nava tsi dzi fũu akpa ɖe wofe dzedzeme ŋu, eye ameɖokuikpɔkpɔ kple hoʋiʋli naɖo wo dome. Aleke Ester wɔ nui?
11 Ame bubu aɖeke mele anyigba dzi si atsi dzi ɖe Ester ŋu wu Mardoxai o. Nuŋlɔɖia gblɔ be gbe sia gbe la, edzea agbagba tena ɖe nyɔnuwo fe afe la ŋu ale si wòate ŋui, be yeanya Ester fe fɔfɔme. (Ester 2:11) Ne exɔ nyatakakawo tso Ester ŋu, ɖewohĩ to afea me subɔviwo dzi la, afo adegbe le eŋuti abe vifofo ene godoo. Nu ka tae?
12, 13. (a) Aleke Ester fe nu wɔ dɔ ɖe ame siwo dome wònɔ la dzi? (b) Nu ka tae dzi anya dzɔ Mardoxai be wòasee be Ester megblɔe na ame aɖeke be Yudatɔe yenye o?
12 Ester fe nu dze Hegai ŋu ale gbegbe be eve enu ŋutɔ. Ena dɔlanyɔnuvi adre Ester, eye wòna tefe nyuitɔe le nyɔnuawo fe afea me. Nuŋlɔɖia gblɔ gɔ̃ hã be: “Ester [fe] nu nyo ame siwo katã kpɔe la ŋu.” (Ester 2:9, 15) Efe tugbedzedze ta koe efe nu nyo ame sia ame ŋu nenema? Ao, nu bubuwo gaɖe dzesi le Ester ŋu wu ema.
13 Le kpɔɖeŋu me, Biblia gblɔ be: “Ester meyɔ efe dukɔ kple wo de o, elabena Mardoxai de se nɛ be, megagblɔe o.” (Ester 2:10) Mardoxai de se nɛ be megagblɔ na ame aɖeke be Yudatɔe yenye o, le esi wòanya de dzesii be Persia fiafemetɔwo bua nazã ɖe yewo detɔwo ŋu ta. Aleke gbegbe dzi anya dzɔe enye esi esi wòva nya be Ester gakpɔtɔ le yefe gbe dzi wɔm hele nu wɔm le nunya me togbɔ be mele ye kpɔm o hã!
14. Aleke sɔhɛwo ate ŋu asrɔ̃ Ester fe kpɔɖeŋua egbea?
14 Sɔhɛwo ate ŋu ado dzidzɔ na wo dzilawo kple ame siwo gbɔ wole la fe dzi le mɔ ma ke nu egbea. Ne wo dzilawo mele wo kpɔm o gɔ̃ hã la, woate ŋu afo asa na nu gbegblẽ wɔwɔ ahalé nu nyui wɔwɔ me ɖe asi nenye be ame siwo dome wole la metsɔa ɖeke le naneke me o, wonɔa agbe gbegblẽ, alo wonye ame wɔadãwo gɔ̃ hã. Ne wowɔe alea la, woado dzidzɔ na wo Fofo si le dzifo la fe dzi, abe ale si Ester wɔe ene.—Xlẽ Lododowo 27:11.
15, 16. (a) Aleke wòdzɔe be Ester fe nu lé dzi na fia la? (b) Nu ka tae wòanya sesẽ na Ester be wòatrɔ ɖe efe nɔnɔme yeyea ŋu?
15 Esi ɣeyiɣia de be woakplɔ Ester ayi fia ŋkume la, woɖe mɔ nɛ be wòabia nu sia nu si wòsusu be ahiã ye, ɖewohĩ be wòatsɔ awɔ leke na eɖokui geɖe wu. Ke hã ebɔbɔ eɖokui, mebia nu bubu aɖeke tsɔ wu nu si Hegai ɖo nɛ la o. (Ester 2:15) Anya de dzesii be tugbedzedze ɖeɖe dzaa mana yefe nu nanyo fia la ŋu o; enyae be ɖokuibɔbɔ kple tamebɔbɔɖeanyi nye nɔnɔme nyoameŋu siwo mele ame geɖe si le fiasã ma me o. Nyatefeea?
16 Nuŋlɔɖia gblɔ be: ‘Fia la lɔ̃ Ester wu nyɔnuwo katã, efe nu nyo eŋu, eye wòve enu wu ɖetugbuiawo katã, etsɔ fiakuku la ɖɔ nɛ, eye wòtsɔe ɖo fiasrɔ̃e ɖe Wasti tefe.’ (Ester 2:17) Ester zu fianyɔnu yeyea azɔ, ezu fia si kpɔ ŋusẽ wu le anyigba katã dzi ɣemaɣi la srɔ̃! Tɔtrɔ ɖe nɔnɔme yeye sia ŋu anya sesẽ na Yuda ɖetugbui tsɛ sia ŋutɔ. Ðe ɖofe yeye sia na wòdo eɖokui ɖe dzi heva zu dadala? Kura o!
17. (a) Mɔ kawo nue Ester yi edzi ɖo to ame si xɔe nyi la le? (b) Nu ka tae kpɔɖeŋu si Ester ɖo ɖi la le vevie na mí egbea?
17 Ester yi edzi ɖo to Mardoxai, ame si xɔe nyi la. Megblɔe na ame aɖeke be Yudatɔe yenye o. Gawu la, esi Mardoxai se be ame aɖewo ɖo nugbe be yewoawu Axasweros eye wòka eta na Ester la, Ester ɖo toe heto nyaa na fia la, si wɔe be nugbeɖolawo fe tameɖoɖoa meva eme o. (Ester 2:20-23) Ester yi edzi ɖee fia be yexɔ yefe Mawu la dzi se to eɖokuibɔbɔ kple toɖoɖo me. Kpɔɖeŋu si Ester ɖo ɖi la hiã egbea ŋutɔ, elabena ame geɖe mebua toɖoɖo be enye nɔnɔme nyui egbea o; tosesẽ kple aglãdzedze boŋue xɔ afe ɖi! Gake ame siwo si xɔse akuakua le ya kpɔe be toɖoɖo le vevie ŋutɔ, abe ale si wònɔ le Ester gome ene.
Wodo Ester Ƒe Xɔse Kpɔ
18. (a) Anye nu ka tae Mardoxai gbe be yemabɔbɔ ade ta agu na Haman o? (Kpɔ etenuŋɔŋlɔa hã.) (b) Aleke ŋutsu kple nyɔnu nutefewɔlawo srɔ̃a Mardoxai fe kpɔɖeŋua egbea?
18 Ðofe kɔkɔ va su ŋutsu aɖe si ŋkɔe nye Haman si le Axasweros fe fiasã me. Fia la tsɔ Haman ɖo dɔnunɔlawo fe tatɔe, si wɔe be wòva zu efe aɖaŋuɖola vevitɔ kple gɔmenɔla le fiaɖufea me. Fia la de se gɔ̃ hã be ame sia ame si kpɔ amegã sia la nabɔbɔ ade ta agu nɛ. (Ester 3:1-4) Gake sedede sia zu taɖui na Mardoxai, elabena enya be ele be yeaɖo to fia la, gake madi be yeaxa ɖe ema ta agbe toɖoɖo Mawu o. Nya lae nye be Agagitɔe Haman nye. Eya ta anɔ eme be Agag, Amalekitɔwo fe fia, si Mawu fe nyagblɔɖila Samuel wu la, fe dzidzimevie wònye. (1 Sam. 15:33) Amalekitɔwo vɔ̃ɖi ale gbegbe be wova zu futɔ na Yehowa kpakple Israel viwo. Le Mawu gbɔ la, Amalekitɔwo dze na tsɔtsrɔ̃. * (5 Mose 25:19) Aleke Yudatɔ wɔnutefe abɔbɔ ade ta agu na Amalekitɔ? Esia manya wɔ na Mardoxai o, eya ta egbe gbidii. Ŋutsu kple nyɔnu nutefewɔlawo le gɔmeɖose si nye, “Ele be míaɖo to Mawu abe dziɖula ene wu amewo” la dzi wɔm va de asi na egbe, togbɔ be esia nana wofe agbe ɖoa afɔku me hã.—Dɔw. 5:29.
19. Nu kae Haman ɖo be yeawɔ, eye aleke wòfo nya ɖe fia la nui?
19 Dzi ku Haman vevie. Gake Mardoxai ɖeɖe ko wuwu mesu nɛ o. Eya ta eɖoe be yeawu Mardoxai detɔwo katã! Haman fo nu gbegblẽ tso Yudatɔwo ŋu na fia la tsɔ fo nya ɖe enu. Megblɔ be Yudatɔwoe yewɔnɛ o, gake efo nu tso wo ŋu abe ame siwo meɖi naneke o ene esi wògblɔ be ‘wokaka, eye woma ɖe dukɔwo dome.’ Gawu la, egblɔ be womewɔa fia fe sewo dzi o, si fia be wonye aglãdzela vɔ̃ɖiwo. Edo ŋugbe be yeatsɔ ga gbogbo aɖe ade fia fe nu xɔasiwo dzraɖofe be woatsɔe axe fe na ame siwo awu Yudatɔ siwo katã le fiaɖufea me. * Axasweros ɖe eya ŋutɔ fe ŋkɔsigɛ na Haman be wòatsɔe atre se si wòɖo be yeade la nu.—Ester 3:5-10.
20, 21. (a) Aleke gbefã si Haman na woɖe la na Mardoxai kple Yudatɔ siwo katã le Persia Fiaɖufea me la se le wo ɖokui me? (b) Nu kae Mardoxai ɖe kuku na Ester be wòawɔ?
20 Ema megbe kpuie la, duxɔlawo do sɔwo kple du ɖo ta fiaɖufe gã ma fe afi sia afi hele kufia si wotso na Yudatɔwo la ŋuti gbefã ɖem na wo. Yudatɔ siwo trɔ tso aboyo me le Babilon yi Yerusalem la nɔ agbagba dzem be yewoagbugbɔ dua, si ŋu gli mele akpɔ eta o la atso. Bu ale si gbegbe woase le wo ɖokui me ne wose gbefãɖeɖea le keke afi ma ke ŋu kpɔ. Ðewohĩ Mardoxai bu woawo kple exɔlɔ̃wo kpakple fometɔ siwo le Susa la ŋu esi wòse gbefãɖeɖe dziŋɔ ma. Etɔtɔ ale gbegbe, ale wòdze efe awuwo, eta akpanya hekɔ afi ɖe tame, eye wònɔ avi dzi kple ɣli le dua titina. Ke Haman ya bɔbɔ nɔ anyi kple fia la wole aha nom. Nuxaxa si gbegbe wòdo na Yudatɔ gbogbo mawo kple wo xɔlɔ̃ siwo le Susa ya metsɔ fu lãme nɛ kura o.—Xlẽ Ester 3:12–4:1.
21 Mardoxai nya be ele be yeaɖe afɔ. Gake nu ka wɔ ge wòala? Ester se nu tso Mardoxai fe nuxaxaa ŋu, eye wòɖo awuwo ɖee be wòado, ke egbe be woagafa akɔ na ye o. Ðewohĩ tso ɣeaɖeɣi ke la, ebua nu si tae efe Mawu, Yehowa, ɖe mɔ wokplɔ Ester, si gbɔ melɔ̃a nu le o la, dzoe le egbɔ wòva zu fia si nye trɔ̃subɔla la srɔ̃ ŋu. Ke eva le egɔme sem azɔ. Mardoxai ɖo du ɖe fianyɔnu Ester hefo koko nɛ be wòaɖe kuku na fia la ɖe “efe dukɔ la ta.”—Ester 4:4-8.
22. Nu ka tae Ester nɔ vɔvɔ̃m be yeado ɖe ye srɔ̃ si nye fia la ŋkume? (Kpɔ etenuŋɔŋlɔa hã.)
22 Dzidzi anya fo Ester esi wòse nya ma. Esiae nye efe xɔse fe dodokpɔ gãtɔ. Vɔvɔ̃ ɖoe, eye esia dze kɔtɛ le ŋuɖoɖo si wòna Mardoxai la me. Eɖo ŋku fia la fe sededea dzi na Mardoxai. Eyae nye be ne womeyɔ ame aɖe hafi wòva fia ŋkume o la, woawui, negbe ɖe fia la do efe sikafiatikplɔ ɖe ame la ko hafi wòatsi agbe. Ne Ester bu nu si dzɔ ɖe Wasti dzi le esi wògbe fia la ŋkume vava esime wòyɔe ŋu la, ɖe susu aɖe li si ta wòasusu be woakpɔ nublanui na yea? Ester gblɔ na Mardoxai be ŋkeke 30 sɔŋue nye ema fia la meyɔ ye o! Esi ŋkeke geɖee nye ema womegayɔe kpɔ o ta la, etɔ dzɔ be wòasusui be ɖewohĩ yefe nu meganyo fia sia, si fe susu tea ŋu trɔna kpata la, ŋu o. *—Ester 4:9-11.
23. (a) Nya kae Mardoxai gblɔ na Ester tsɔ do ŋusẽ efe xɔse? (b) Nu ka tae Mardoxai nye kpɔɖeŋu nyui aɖe si wòle be míasrɔ̃?
23 Mardoxai ɖo nya ŋu na Ester ŋkubiãtɔe tsɔ do ŋusẽ efe xɔse. Eka ɖe edzi nɛ be ne meɖe afɔ o la, ɖeɖe atso afi bubu ava na Yudatɔwo. Ke ɖe Ester ya akpɔ mɔ be yeado le eme ne yometitia va? Le afi sia la, Mardoxai ɖee fia be yexɔ Yehowa, ame si maɖe mɔ gbeɖe be woatsrɔ̃ yefe amewo ɖa ne yefe ŋugbedodowo nado kpo emevava o, la dzi se bliboe. (Yos. 23:14) Mardoxai gblɔ na Ester be: “Ðewohĩ ɣeyiɣi sia tae fianyenye la su asiwò ɖo.” (Ester 4:12-14) Ðe mele be míasrɔ̃ Mardoxai fe kpɔɖeŋua oa? Eka ɖe efe Mawu, Yehowa, dzi bliboe. Ke míawo ya ɖe?—Lod. 3:5, 6.
Xɔse Si Sẽ Wu Vɔvɔ̃ Na Ku
24. Aleke Ester ɖe xɔse kple dzinɔamefo fiae?
24 Nyametsotso vevi aɖe dze ŋgɔ Ester azɔ. Egblɔ na Mardoxai be wòana yewo detɔwo natsi nu adɔ kpli ye ŋkeke etɔ̃, eye efe nyatafonya kpui si ɖe xɔse kple dzidefo fia la zu nya nyanyɛ va de asi na egbe. Egblɔ be: “Ne meku la, ɖe meku!” (Ester 4:15-17) Anɔ eme be medo gbe ɖa vevie kpɔ abe ale si wòwɔe le ŋkeke etɔ̃ mawo me ene o. Mlɔeba ɣeyiɣia de be wòaɖe afɔ. Edo efe fiawu nyuitɔ hewɔ nu sia nu si wòate ŋui be yefe nu nanyo fia la ŋu, eye wòyi.
25. Ðɔ ale si nuwo va yii esime Ester do ɖe srɔ̃a ŋkume.
25 Abe ale si wòdze le nyati sia fe gɔmedzedze ene la, Ester yi ɖe fiasãa me. Bu ale si wòatsi dzodzodzoe ahanɔ gbe dom ɖa vevie le dzi me ŋu kpɔ. Ege ɖe xɔxɔnua hekpɔ Axasweros wòbɔbɔ nɔ anyi ɖe efe fiazikpui dzi. Ðewohĩ elé ŋku ɖe fiaa ŋu be yeakpɔ be aleke wòɖo moe hã. Ale si wotrɔ asi le efe taɖa kple ge ŋu wòŋlɔ nyuie kple ale si wokpa efe ge ɖe nɔnɔme tɔxɛ me la na efe ŋkume ɖe dzesi. Ne ehiã be Ester nalala sẽe la, ke manɔ tsɔtsɔm nɛ kura o. Gake ema hã nu va yi, eye srɔ̃a kpɔe azɔ. Ester kpɔkpɔ awɔ mo yaa nɛ godoo, gake ekɔ ŋkume ɖee. Edo efe sikafiatikplɔ ɖe Ester!—Ester 5:1, 2.
26. Nu ka tae Kristotɔ vavãwo hiã dzidefo abe Ester ene, eye nu ka tae míate ŋu agblɔ be dɔ geɖe ganɔ ŋgɔ na Ester wòawɔ?
26 Mɔnukpɔkpɔ su Ester si be wòatsɔ efe nyaa aɖo fia la ŋkume azɔ. Eɖo ŋu ɖe efe Mawu ŋu eye wòʋli wo detɔwo ta. Esia nye xɔseɖeɖefia fe kpɔɖeŋu nyui aɖe na Mawu subɔlawo katã va de asi na egbea. Kristotɔ vavã siwo li egbea dea asixɔxɔ kpɔɖeŋu siawo ŋu ŋutɔ. Yesu gblɔ be ɖokuitsɔtsɔsavɔ fe lɔlɔ̃ aɖe dzesi le ye yomedzela vavãwo ŋu. (Xlẽ Yohanes 13:34, 35.) Ebia be dzi nanɔ ame fo abe Ester ene hafi wòate ŋu aɖe lɔlɔ̃ ma fomevi afia. Gake afɔ ma si Ester ɖe gbe ma gbe be yeatsɔ aʋli Mawu fe amewo ta la nye dɔ si gbegbe dze ŋgɔe la fe gɔmedzedze ko. Aleke wòawɔ ana fia la naxɔe ase be Haman, si nye efe aɖaŋuɖola vevitɔ la nye nugbeɖola vɔ̃ɖi? Nu kae wòate ŋu awɔ atsɔ axɔ na wo detɔwo? Míadzro biabia siawo me le ta si kplɔe ɖo me.
^ mm. 2 Agbalẽnyala geɖe xɔe se be Axasweros ye nye Xerxes I, ame si ɖu fia ɖe Persia Fiaɖufea dzi le fe alafa atɔ̃lia D.M.Ŋ. fe gɔmedzedze.
^ mm. 9 Kpɔ aɖaka si nye “Nya Siwo Amewo Bia Tso Ester Ŋu,” si le Ta 16 lia me.
^ mm. 18 Ðewohĩ Haman le Amalekitɔ siwo tsi agbe la fe mamlɛtɔwo dome, elabena wotsrɔ̃ ‘wofe susɔeawo’ le keke Fia Xizkiya ŋɔli ke.—1 Kron. 4:43.
^ mm. 19 Klosalo talento 10,000 ye Haman do ŋugbe be yeaxe. Home ma ade dɔlar miliɔn geɖe egbea. Ne Axasweros ye nye Xerxes I la, ke susu si Haman do ɖa la adze eŋu ŋutɔ. Xerxes hiã ga geɖe be yeatsɔ awɔ aʋa si wòɖo xoxoxo be yeawɔ kple Helatɔwo la, evɔ meva ɖu aʋaa dzi gɔ̃ hã o.
^ mm. 22 Xerxes I nye ame si wonya nyuie ɖe ale si efe susu tea ŋu trɔna kpata kple efe adãwɔwɔ ta. Esia fe kpɔɖeŋuwo dze le Hela ŋutinyaŋlɔla Herodotus fe nuŋlɔɖiwo me ku ɖe aʋa si Xerxes ho ɖe Hela ŋu la me. Fia la de se be woatsiã tɔdziʋuwo ɖe wo nɔewo nu ɖekae va se ɖe esime wòazu tɔdzisasrã si dzi woazɔ atso Hellespont tsimɔa. Esi ahom aɖe gblẽ tɔdzisasrãa la, Xerxes na wotso ta le eŋuti ɖaŋuwɔlawo nu, eye wòna efe amewo ɖe ati ɖe tsia dzi nɔ fofom esime wonɔ fifodenyawo xlẽm kple gbe sesĩ bene wòanye “tohehe” na tsia. Le aʋa ma ke me, esi ŋutsu kesinɔtɔ aɖe ɖe kuku be womegana ye viŋutsu naɖo asrafohaa me o la, Xerxes na wofe ɖevia ɖe eve hetsɔ efe kukua ɖo agbae be wòanye nuxlɔ̃ame na ame bubuwo.


text: 16 Farisitɔwo kple Zadukitɔwo va egbɔ le afi sia, eye be woatee akpɔ la, wobiae be wòawɔ dzesi aɖe tso dzifo yewoakpɔ.2 Eɖo eŋu na wo gblɔ be: “[[Ne fiẽ le ɖoɖom la, miegblɔna be, ‘Xexea me le kɔkɔ ge, elabena dziŋgɔli biã’;3 eye le ŋdi la, miegblɔna be, ‘Vuvɔ awɔ, eye tsi adza egbea, elabena dziŋgɔli biã, eye wòxe litii.’ Mienyaa nu si dziŋgɔli fe nɔnɔme fiana, gake mienya nu si ɣeyiɣiawo fe dzesiwo ya fia o.]]4 Dzidzime vɔ̃ɖi wɔahasi aɖe yi edzi le dzesi dim, gake womele dzesi aɖeke na gee o, negbe Yona fe dzesi la ko.” Ale wògblẽ wo ɖi hedzo le wo gbɔ.5 Ke nusrɔ̃lawo tso fua yi go kemɛ dzi, eye woŋlɔ be wometsɔ abolo ɖe asi o.6 Yesu gblɔ na wo be: “Mina miafe ŋkuwo nanɔ ʋuʋu, eye minɔ ŋudzɔ ɖe Farisitɔwo kple Zadukitɔwo fe amɔwɔʋãnu la ŋu.”7 Eya ta wode asi elélekpɔ me le wo nɔewo dome gblɔ be: “Míetsɔ abolo aɖeke ɖe asi o.”8 Esi Yesu nya esia la, egblɔ be: “Nu ka tae miele nya sia lém kpɔ le mia nɔewo dome, le esi abolo aɖeke mele mia si o ta? Mi xɔse ʋɛ tɔwo!9 Ðe miekpɔ dze si nu haɖe oa, alo ɖe mieɖo ŋku abolo atɔ̃ siwo metsɔ nyi ame akpe atɔ̃, kple kusi ale si nu miefɔ la dzi oa?10 Alo abolo adre siwo metsɔ nyi ame akpe ene, kple kusi gã si nu miefɔ la oa?11 Aleke wɔ miese egɔme be menye abolo fe nya gblɔm menɔ na mi o? Gake mikpɔ nyuie le Farisitɔwo kple Zadukitɔwo fe amɔwɔʋãnu la ŋu.”12 Eya ta wose egɔme be menye aboloʋãnu ŋue wògblɔ be yewoakpɔ nyuie le o, ke boŋ le Farisitɔwo kple Zadukitɔwo fe nufiafia ŋuti.13 Azɔ esi Yesu va ɖo Kaisarea Filipi nutowo me la, ebia efe nusrɔ̃lawo be: “Ame kae amewo le gbɔgblɔm be Amegbetɔvi la nye?”14 Wogblɔ be: “Ame aɖewo be Yohanes Amenyrɔɖetsimela, bubuwo be Eliya, bubuwo hã be Yeremiya alo nyagblɔɖilawo dometɔ ɖeka ye.”15 Ebia wo be: “Ke miawo ya ɖe, ame kae miegblɔna be menye?”16 Simon Petro ɖo eŋu gblɔ be: “Wòe nye Kristo la, Mawu gbagbe la fe Vi.”17 Yesu ɖo eŋu nɛ gblɔ be: “Dzidzɔtɔe nènye, Simon, Yona vi, elabena menye ŋutilã kple ʋu ye ɖee fia wò o, ke boŋ Fofonye si le dzifo lae.18 Gawu la, mele egblɔm na wò be: Wòe nye Petro, eye nenem kpe gbadza sia dzie matu nye hame la ɖo, eye Hades* fe agbowo mate ŋu aɖu edzi o.19 Matsɔ dzifofiaɖufe la fe safuiwo ana wò, eye nu sia nu si nàbla le anyigba dzi la anye nu si le babla xoxo le dzifowo, eye nu sia nu si nàtu le anyigba dzi la anye nu si le tutu xoxo le dzifowo.”20 Eye wòde se na nusrɔ̃lawo vevie be woagagblɔ na ame aɖeke be yee nye Kristo la o.21 Tso ɣemaɣi la, Yesu Kristo te emeɖeɖe na efe nusrɔ̃lawo be ele be yeayi Yerusalem, eye yeakpe fu geɖe tso amegãwo kple nunɔlawo fe tatɔwo kpakple agbalẽfialawo si me, eye woawu ye, eye woafɔ ye ɖe tsitre le ŋkeke etɔ̃agbe.22 Eye Petro ɖe kpɔe, hede asi mokaka nɛ me gblɔ be: “Afetɔ, di nyui na ɖokuiwò; esia madzɔ ɖe dziwò gbeɖe o.”23 Gake etrɔ, eye wògblɔ na Petro be: “Te ɖa le gbɔnye, Satana! Nukikli nènye nam, elabena menye Mawu fe susuwo ŋu bum nèle o, ke boŋ amegbetɔwo tɔ.”24 Eye Yesu gblɔ na efe nusrɔ̃lawo be: “Ne ame aɖe di be yeadze yonyeme la, negbe nu le eɖokui gbɔ, eye wòatsɔ efe fuwɔameti la, eye wòadze yonyeme ɖaa.25 Elabena ame sia ame si dina be yeaɖe yefe luʋɔ la abui; gake ame sia ame si abu efe luʋɔ le tanye la akpɔe.26 Elabena viɖe kae wòanye na ame, ne xexe blibo la katã zu etɔ, gake wòbu efe luʋɔ? Alo nu kae ame atsɔ ana ɖe efe luʋɔ ta?27 Elabena ele be Amegbetɔvi la nava le Fofoa fe ŋutikɔkɔe me kple efe dɔlawo, eye ekema aɖo etefe na ame sia ame ɖe efe nuwɔna nu.28 Vavãe mele egblɔm na mi be, ame aɖewo le ame siwo tsi tsitre ɖe afi sia dome, siwo maɖɔ ku kpɔ o va se ɖe esime wokpɔ Amegbetɔvi la wògbɔna le efe fiaɖufe la me hafi.”


text:
Dzɔdzɔmeŋutinunya Kple Biblia
Ðe Biblia wɔ ɖeka kple dzɔdzɔmeŋutinunya? Ne Biblia fo nu tso nya siwo ku ɖe dzɔdzɔmeŋutinunya ŋu la, ɖe wòdena pɛpɛpɛa? Kpɔ nu si nuwɔwɔwo ɖe fia kple nya siwo dzɔdzɔmeŋutinunyala siwo srɔ̃ nu tso wo ŋu gblɔ la ɖa.
GBETAKPƆXƆ
Ðe Biblia Me Nyawo Do Xoxo Alo Wodo Ŋgɔ Na Dzɔdzɔmeŋutinunyaa?
Menye dzɔdzɔmeŋutinunya gbalẽe biblia nye o, ke hã nu siwo wògblɔ ku ɖe dzɔdzɔmeŋutinunya ŋu la awɔ nuku na wò.
GBETAKPƆXƆ
Ðe Biblia Me Nyawo Do Xoxo Alo Wodo Ŋgɔ Na Dzɔdzɔmeŋutinunyaa?
Menye dzɔdzɔmeŋutinunya gbalẽe biblia nye o, ke hã nu siwo wògblɔ ku ɖe dzɔdzɔmeŋutinunya ŋu la awɔ nuku na wò.


text:
2 MA KORINTOSE 11
Midaatã Tsirise Si Ɔnina Mi Adzuni.
1Mikafara, nto lobie sɔ loabara idzimira iwɛ̃, ne ɔso mifɔ mitã me. 2Nto lokpɛ̃ sirerɛ i mi iti lɛ kumɛgɔ ame i Ɣaa sɛ ɔkpɛ̃. Mise me lɛ ɔbitɛ gɔ loɔkarɛ lotã Kristo mɔmɔ ɔnɔwɛ̃ sɔ ɔ̃ayiri 3Ɣɛɛ nto lonigã sɔ kumɛgɔ ame i aɣɛ ɔsu inɔgba asɔsɔla Eva fiɛ ɔbara ikpi ne, mi wũ mawɛ̃ to maakpɔkpɔtɔra mi adzuni sɔ miisibaɖe ɔnukuare misumu Kristo i ɔtu sekelea ame. 4Alasɔ ɔbiara gɔ loba mi kɔrɛ ɔto ɔɣɛ Yesu mama itɔ̃me nɛ boiba boaɣere mi ne, misɛ mifɔ wũ mala. Ngbɔ ame misɛ mifɔ siwarã gu itɔ̃me nɛ loiɖe Ɣaa Siwarã gu ɔ̃ itɔ̃me fiɛ iibɔrɛ i bo kɔrɛ miɖe ne.
5Loifɔ loɖe sɔ mi katɔ̃memasɛdze kɔlɛa mamɔ lɛ maɖo me i ɔri kuwɛ̃ iso. 6Atoa sɔ ɔnyagɛmi iisɛ ɔta me kukaakɔ ne, loɣe ara gbodzoo. Gbaã ne, botã nnɛgbe ame ɔkpa mi i ɔri biara iso.
7Loifɔ mi kuso kukuwɛ̃ ku ɔwi gɔ loba loaɣere mi Itɔ̃me Bielea. Ɣɛɛ lobɔ so karɔ̃ sɔ si maakɔlɛ mi kato, nnɛgbe ana ne ikpi lobara? 8Ɔwi gɔ nto loɣɛ Itɔ̃me Bielea i mi ndɛ̃ ne, mafɔɖedze mama karatã karabara lobara i mi iso, gɔ maawo ɔɣɛ sɔ loyu ma losu lobuai mi.
9Ɔwi gɔ lopia i mi kɔrɛ fiɛ ara ɔnya me ne, loiɖaa mi kutsuɛ, ɣɛɛ manyii ma lobɔrɛ i Makedonia maba lotã me wũ ara nyaa. Ne ɔso loikpese kuwɛ̃ ato fiɛ loibabara ana. 10Ayi kumɛgɔ i Kristo ɔnukuare pia i wũ ame ne, kuwɛ̃ iibawo me ɔri ɔtɛ̃ sɔ lodaaɖe nnɛgbe ndamu i Akaya awo ame. 11Be ɔso? Sɔ loito loɖɔɛ mi ɔso? Ɣaa mɔmɔ ɣe sɔ nto loɖɔɛ mi. 12Loakɛlɛgu i katɔ̃ sɔ loibafɔ kuira lobɔrɛgu i mi kɔrɛ. Iyɔ loibatã mma nsɛ makpere so sɔ katɔ̃memasɛdze ɔri kuwɛ̃ sɔ maakɔlɛ so kato sɔ mato mabara karabara lɛ kumɛgɔ ame boto bobara.
13Mmagbe ne, mila katɔ̃memasɛdze gu mila marabaradze maɖe. Mabara so lɛ Kristo katɔ̃memasɛdze maɖe ɣɛɛ maiɖe. 14Ɣɛɛ ina ɣaa alasɔ Ɔbosam kɔra sɛ ɔsɔsɔla maturi sɔ Ɣaa kpabo gɔ nsɛ ɔfiɛ ɔɖe. 15Ne ɔso ina ɣaa sɔ ɔ̃ masiaidze to mate so lɛ sibɔlɔlɔ maɖabo maɖe. Ma kawirikɔ̃ to kaakategu ma kurabarara.
Paulo Inyɛwe Lɛ Katɔ̃mesɛdze Awe.
16Lobie sɔ loledza mi iɣere sɔ kuwɛ̃ si ɔdaabu sɔ iikpa me. Ɣɛɛ si ɔrere ɔbu ngbɔ ne, mifɔ me lɛ ngɔ iikpa si mme wũ loakɛlɛgu i katɔ̃ loɖe ndamu kɛkɛĩ. 17Gbaã ne, nnɛ nto loɣɛ i ngbe ne, iiɖe Bosate lotã me ɔri sɔ loɣɛ ngbɔ, ɣɛɛ nto loɖe ika lɛ kumɛgɔ i ngɔ iikpa sɛ ɔna katetere ɔɖe ndamu. 18Ɣɛɛ gɔ kayiiso ara i maturi gbodzoo sɛ masu maɖe ala ndamu ɔso ne, mme wũ loasu wã loɖe ala ndamu. 19Gɔ mi mɔmɔ ɖe manɔgbadze kaɖu ɔso ne, misɛ mina ɔtu mikã mma iikpa atsue. 20Fiɛ si ɔrere ɔsu mi ɔbara masande, ɣee ɔbara mi ira boa, ɣee ɔɖe mi amumu, ɣee ɔ̃iwarɛ mi ɣee ɔpɛ mi ɔrɔ̃ta i katɔ̃ ne, misɛ miɣara so mitã wũ. 21Iɖe me kunuarɛ sɔ lotɔrã losia sɔ mafɔ̃dze boɖe ɔso boibara ara wagbe.
Ɣɛɛ ira biara nɛ i ɔrere aasu ɔɖe ala ndamu ne, mme wũ loawo ɔsu ɔɖe. Mme wũ ka loɖe ika lɛ ngɔ iikpa. 22Si ma sɔ ma Hebrise maɖe ne, mme wũ ɔ̃ loɖe. Si ma sɔ ma Israelse maɖe ne, mme wũ ɔ̃ loɖe, fiɛ si ma sɔ Abraham mawa maɖe ne, mme wũ ɔ̃ loɖe. 23Wũ ikaɖe to iare ngɔ nto ɔlala. Ma sɔ Kristo maɖabo maɖe? Loɖe Kristo ɔɖabo sɛɛ loɖo ma fiɛ loɔbara karabara loɖo ma ɔɖuɖu. Loɔrɛ i iyo loɖo ma, maɔpɛ me teteree maɖo ma fiɛ loɔbore lobo kukpi ɔwi gbodzoo. 24Ikpɛ iru buu i ma Yudase ɔɔpɛ me ala iporoibi ikpɛ sitɛ-kaiwɛ̃. 25Fiɛ ikpɛ itɛ i ma Romase ɔɔpɛ me ala ma kudzirii. Mapɛ me ata ɔkpɛ ɔwɛ̃. Ɔkolo ɔɔbiɛgu me i ndu iso ikpɛ itɛ. Fiɛ loɔwe i ndu ame kasɛ̃ ɔɖuɖu ku ikpɛnɛ iwɛ̃ buu. 26I wũ irisɛ gbodzoo ame ne, loɔbo i amɔrɛ̃ agbãagbã ame. Siwore ɔɔyi simɔɛ̃ me ikpɛ sirɛ̃sirɛ̃, loɔbo i mayukukpe nrɔɔ̃ ame. Loɔbo i imɔrɛ̃ ame i ma Yudase gu mma loiɖe ma Yudase nrɔɔ̃ ame. Loɔbo i imɔrɛ̃ ame i simagɛ̃ ame, fafuĩ ame, ɔpo iso gu mila manyii nrɔɔ̃ ame. 27Loɔpia kubɛ lobara karabara teteree, losɛ kasɛ̃ sirɛ idaarɛ ayi gbodzoo, losɛ kukã, ɔme ɔkore me, fiɛ loina nnɛ loaɖe. Ɔyu ɔkpɛ̃ me, lona kabokɔ̃ fiɛ lona nnɛ loapia ana. 28Ibua i nwagbe ɔɖuɖu iso ne, wũ ɔtu ɔta ɔɣɛ so iso ala mafɔɖedze akuri atɔ̃me sia me iso. 29Si ɔrere sɔ ɔ̃ɔfɛ̃ ne, me loɔfɛ̃ loɖo, fiɛ si makɔ ɔrere mapia i ikpi ame ne, isɛ ibiɛ me ɔtu.
30Si inya sɔ loaɖe ndamu ne, ara wa ame nna ɔle loasu loɖe ala ndamu. 31Ɣaa gɔ nɖe Bosate Yesu Ɔse fiɛ ɔ̃ boale ɔwi biara ne, ɔɣe sɔ nwa ɔɖuɖu nto loɣɛ ngbe ne, loito lola sila. 32Ɔwi gɔ lowe i Damasko ne, abã ɔkpakpa gɔ nto ɔbara karabara i Igara Areta kayirinɔ ɔtã madzuɛ̃ ɔmagɛ̃ kuyogodɔ̃ sɔ si mamɔɛ̃ me. 33Ɣɛɛ masu me mapia i isɛsɛ ame makigu i ibere iyoi ame lotere wũ iso.


text: 9 Nunya vavãtɔ tu efe xɔ;Ekpa efe sɔti adreawo ɖe eŋu.*2 Etrɔ asi le efe lã* ŋu;Etɔtɔ efe wain;Eye wòɖo efe kplɔ̃ hã.3 Edɔ efe dɔlanyɔnuwo ɖaNe woado ɣli le dua fe kɔkɔfewo be:+4 “Ame sia ame si si nutefekpɔkpɔ mesu o la, neva dze afii.”Egblɔ na ame si si tagbɔ mele o* hã be:5 “Va ɖu nye abolo.Eye nàno wain si metɔtɔ la.6 Ðe asi le numanyamanya* ŋu, ne nànɔ agbe;+Eye lé gɔmesese fe mɔ tsɔ tẽe.”+7 Ame si le fewuɖula ɖɔm ɖo la kplɔa ŋukpe fua eɖokui,+Eye ame si le mo kam na ame vɔ̃ɖi la awɔ nu vevi eɖokui.8 Mègaka mo na fewuɖula o; fu ko wòalé wò.+Ka mo na nunyala boŋ, eye alɔ̃ wò.+9 Fia nu nunyala, eye aganya nu ɖe edzi.+Fia nu ame dzɔdzɔe, eye agasrɔ̃ nu geɖe akpe esi wònya.10 Yehowa vɔvɔ̃e nye nunya fe gɔmedzedze,+Eye sidzedze Kɔkɔetɔ+ lae nye gɔmesese.11 Elabena nyee ana wò agbemeŋkekewo nasɔ gbɔ,+Eye woadzi wò agbenɔfewo ɖe edzi.12 Ne èdze nunya la, wò ŋutɔe nunya sia aɖe vi na,Gake ne ènye fewuɖula la, wò ɖeɖee akpɔ emetsonua.13 Nyɔnu movitɔ doa afa.+Mebua nu ŋu yia ŋgɔe o, eye menya naneke o.14 Ebɔbɔ nɔ efe afe fe mɔnu,Le zikpui dzi le dua fe kɔkɔfe,+15 Le ɣli dom le ame siwo tso eme va yina la yɔm,Le gbɔgblɔm na ame siwo lé wofe mɔ tsɔ tẽe la be:16 “Ame sia ame si si nutefekpɔkpɔ mesu o la, neva dze afii.”Egblɔ na ame siwo katã si tagbɔ mele o* hã be:+17 “Tsi si wofi la, ɖe wòvivina,Eye vivimenuɖuɖu ɖe wòle ŋanaŋana.”+18 Ke womenyae be ku le afi ma* o,Be Tsiefe* fe gogloefe kee ame siwo wòkpe la le o.+


text: 24 Esi Saul nya gbɔ tso Filistitɔwo yometife ko la, wova gblɔ nɛ be: “Kpɔ ɖa! David le En-Gedi gbedzi.”+2 Eya ta Saul ɖe ŋutsu tiatia akpe etɔ̃ le Israel blibo la dome heyi be yeadi David kple efe amewo le agamegbɔ̃gakpewo dzi.3 Saul va ɖo alẽkpo siwo wotsɔ kpe wɔ la gbɔ le mɔ to, afi si agado aɖe le, eye wòyi ɖe eme be yeade afɔdzi, sigbeɖe David kple efe amewo bɔbɔ nɔ agado la fe mlɔenu.+4 David fe amewo gblɔ nɛ be: “Kpɔ ɖa, esiae nye ŋkeke si dzi Yehowa le gbɔgblɔm na wò be: ‘Metsɔ wò futɔ la de asi na wò,+ be nàwɔ nu sia nu si dze ŋuwò la ɖe eŋu.’” Eye David wɔ dzaa yi ɖalã Saul fe awu ʋlaya si ŋu abɔ mele o la toga.5 Ke emegbe la, David fe dzi lã kpo,*+ le esi wòlã Saul fe awu ʋlaya la toga ta.6 Eya ta egblɔ na efe amewo be: “Mesɔ le Yehowa ŋkume be mawɔ nu sia ɖe nye afetɔ, si nye Yehowa fe amesiamina la ŋu ahado nye asi ɖe egbɔ o, elabena Yehowa fe amesiaminae wònye.”+7 Eya ta David fe nya siawo na efe amewo dze akɔ anyi, eye meɖe mɔ na wo be woawu Saul o. Eye Saul do le agado la me helé efe mɔ.8 Emegbe David tso hedo le agado la me, eye wòdo ɣli yɔ Saul gblɔ be: “Nye afetɔ fia!”+ Esi Saul nyè kɔ kpɔ megbe la, David bɔbɔ tsyɔ mo anyi hede ta agu.9 Eye David bia Saul be: “Nu ka tae nèle amewo fe gbe sem be: ‘Kpɔ ɖa, David le wò vɔ̃ dim’?+10 Kpɔ ɖa, wò ŋkuwo kpɔ ale si Yehowa tsɔ wò de asi nam egbe sia le agadoa me hafi. Ke esi ame aɖe gblɔ nam be mawu wò la,+ mekpɔ nublanui na wò, eye megblɔ be: ‘Nyemado asi ɖe nye afetɔ gbɔ o, elabena Yehowa fe amesiamina wònye.’+11 Fofonye, kpɔ wò awu ʋlaya toga si le asinye me la ɖa, elabena esime melã wò awu ʋlaya toga la, mate ŋu awu wò hafi. Azɔ dze sii, eye nàkpɔe be nyemeɖo be mawɔ nu vevi aɖeke wò alo adze aglã o, eye nyemewɔ nu vɔ̃ aɖeke ɖe ŋuwò hã o,+ evɔ wò ya èle yonyeme tim vevie be yeaɖe nye agbe* ɖa.+12 Yehowa nedrɔ̃e le nye kpli wò dome,+ eye Yehowa nabia hlɔ̃ wò nam,+ ke nye ŋutɔ nye asi ya made ŋuwò o.+13 Abe ale si blematɔwo fe lododo aɖe gblɔe ene la, ‘Nu vɔ̃ɖi wɔwɔ tsoa ame vɔ̃ɖiwo gbɔ,’ ke nye ŋutɔ nye asi made ŋuwò o.14 Ame ka gɔ̃ yome timee Israel-fia la le? Ame kae nènya ɖe nu? Avu kukua? Axɔ̃ ɖeka pɛa?+15 Yehowa nanye ʋɔnudrɔ̃la, ne wòadrɔ̃e le nye kpli wò dome; akpɔ eme, eye wòaʋli tanye,+ eye wòadrɔ̃ nye nya nam ahaɖem tso asiwò me.”16 Eye esi David gblɔ nya siawo nɛ vɔ la, Saul gblɔ be: “Vinye David, wò gbee nye esia?”+ Eye Saul wó avi kple ɣli.17 Eye wògblɔ na David be: “Tɔwò dzɔ wu tɔnye, elabena èwɔ nyui nam, ke nye ya mewɔ vɔ̃ ɖe ŋuwò.+18 Èɖe nyui si nèwɔ nam la fia egbe, elabena esi Yehowa tsɔm de asi na wò la, mèwum o.+19 Ame kae ake ɖe efe futɔ ŋu, eye mawɔ nu vevii o? Yehowa atsɔ nyui aɖo etefe na wò,+ le nu si nèwɔ nam egbea ta.20 Kpɔ ɖa, menyae be èle fia ɖu ge godoo,+ eye Israel fe fiaɖufe la ali ke ɖe asiwò me.21 Eya ta ka atam nam le Yehowa ŋkume+ be màtsrɔ̃ nye dzidzime si ava ɖe yonyeme la ɖa o, eye màtsrɔ̃ nye ŋkɔ ɖa gbidigbidi le fofonye fe me hã o.”+22 Eye David ka atam na Saul; emegbe Saul dzo yi afe me.+ Ke David kple efe amewo gatrɔ yi tefe si yiyi sesẽ la.+


text: 18 Le ɣeyiɣi aɖe megbe la, Yehowa fe gbe va na Eliya le fe etɔ̃lia me+ be: “Yi nàɖe ɖokuiwò fia Ahab, elabena mana tsi nadza ɖe anyigba la dzi.”+2 Eya ta Eliya yi be yeaɖe ye ɖokui afia Ahab esime dɔtoto la nu sẽ+ le Samaria.3 Eye Ahab yɔ efe afedzikpɔla Obadiya vɛ. (Obadiya vɔ̃a Yehowa ŋutɔ,4 Esi Izebel+ nɔ Yehowa fe nyagblɔɖilawo wum la, Obadiya kplɔ nyagblɔɖila alafa ɖeka yi ɖaɣla ɖe agado me blaatɔ̃blaatɔ̃, eye wònaa abolo kple tsi wo.)5 Ahab gblɔ na Obadiya be: “Yi ɖatsa le anyigba la dzi, le tsidzɔfewo katã kple tɔʋuwo katã me. Ðewohĩ míakpɔ gbe na sɔawo kple tedzisɔawo be woatsi agbe, ne lãawo katã nagatsrɔ̃ na mí o.”6 Eye woma anyigba si dzi woatsa le la ɖe wo nɔewo dome. Ahab lé efe mɔ tsɔ, eye Obadiya hã lé efe mɔ tsɔ.7 Esi Obadiya le mɔa dzi la, Eliya va do goe. Enumake ekpɔe dze sii, eye wòtsyɔ mo anyi gblɔ be: “Nye afetɔ Eliya,+ wòe nye esia?”8 Eɖo eŋu be: “Nyee. Yi ɖagblɔ na wò afetɔ be: ‘Eliya le afii.’”9 Ke egblɔ be: “Nu vɔ̃ kae mewɔ be nàtsɔ wò dɔla ade Ahab si ne wòawu?10 Zi ale si Yehowa wò Mawu le agbe la, dukɔ alo fiaɖufe aɖeke meli, si me nye afetɔ medɔ ame ɖo be woadi wò o. Ne wogblɔ be: ‘Mele afi sia o’ la, enana fiaɖufe la kple dukɔ la kaa atam be yewomekpɔ wò o.+11 Azɔ nèle gbɔgblɔm be: ‘Yi ɖagblɔ na wò afetɔ be: “Eliya le afii.”’12 Ne medzo le gbɔwò ko la, Yehowa fe gbɔgbɔ akɔ wò adzoe+ ayi afi si nyemanya o; eye ne meva gblɔe na Ahab, gake meke ɖe ŋuwò o la, awum godoo. Evɔ wònye wò dɔla vɔ̃a Yehowa tso efe ɖevime ke hafi.13 Ðe womegblɔ nu si mewɔ esime Izebel nɔ Yehowa fe nyagblɔɖilawo wum, ale si meɣla Yehowa fe nyagblɔɖila alafa ɖeka ɖe agado me blaatɔ̃blaatɔ̃, eye menɔ abolo kple tsi nam wo la na nye afetɔ oa?+14 Ke azɔ nèle gbɔgblɔm be: ‘Yi ɖagblɔ na wò afetɔ be: “Eliya le afii.”’ Awum godoo.”15 Ke Eliya gblɔ be: “Zi ale si aʋakɔwo fe Yehowa, ame si mesubɔna* le agbe la, maɖe ɖokuinye afiae egbea.”16 Eya ta Obadiya yi ɖakpe Ahab hegblɔe nɛ, eye Ahab yi ɖado go Eliya.17 Esi Ahab nya kpɔ Eliya ko la, enumake Ahab biae be: “Wò, ame si he vɔ̃ va Israel dzi lae nye esia?”18 Eɖo eŋu be: “Menye nyee he vɔ̃ va Israel dzi o, ke boŋ wò kple fofowò fe afee, le esi miegblẽ Yehowa fe sededewo ɖi hedze Baalwo yome ta.+19 Azɔ dɔ ame woayi aɖayɔ Israel blibo la va fo fu ɖe gbɔnye le Karmel To+ la gbɔ hekpe ɖe Baal fe nyagblɔɖila alafa ene blaatɔ̃ kple Asera*+ fe nyagblɔɖila alafa ene, siwo ɖua nu le Izebel fe kplɔ̃ ŋu la ŋuti.”20 Ale Ahab dɔ ame ɖo ɖe Israel-viwo katã, eye wofo nyagblɔɖilawo nu fu ɖe Karmel To la gbɔ.21 Eye Eliya te ɖe dukɔ blibo la ŋu gblɔ be: “Ɣekaɣi miatsi evedomesi ase ɖo?+ Ne Yehowae nye Mawu vavã la, ekema midze eyome;+ ke ne Baal ye la, ekema midze eyome!” Ke dukɔa meɖo nya aɖeke ŋu nɛ o.22 Eye Eliya gblɔ na dukɔ la be: “Nye ɖeka koe nye Yehowa fe nyagblɔɖila si susɔ,+ ke Baal fe nyagblɔɖilawo ya le ame alafa ene blaatɔ̃.23 Azɔ mina woatsɔ nyitsui eve vɛ na mí, eye woawo natia nyitsui ɖeka aflii aɖo nake dzi, ke womade dzo ete o. Nye hã mawu nyitsui evelia atsɔ aɖo nake dzi, ke nyemade dzo ete o.24 Miayɔ mia mawu la ŋkɔ,+ eye nye hã mayɔ Yehowa ŋkɔ. Mawu si ana dzo nafiã vɔsalãa la, eyae nye Mawu vavã la.”+ Eye dukɔ blibo la katã ɖo eŋu be: “Nya si nègblɔ la nyo.”25 Azɔ Eliya gblɔ na Baal fe nyagblɔɖilawo be: “Miawo mitia nyitsui ɖeka gbã, eye miawui, elabena miawoe sɔ gbɔ. Eye miyɔ mia mawu la ŋkɔ, gake migade dzo ete o.”26 Ale wolé nyitsui si wotsɔ na wo hewui, eye wole Baal ŋkɔ yɔyɔ dzi tso ŋdi va se ɖe ɣeɖota, le gbɔgblɔm be: “Oo Baal, tɔ na mí!” Ke gbe aɖeke meɖi o, eye ame aɖeke metɔ o.+ Eye wole kpo tim le xlã fom vɔsamlekpui si woɖi la.27 Eye le ɣeɖota lɔfo la, Eliya de asi fewuɖuɖu me le wo ŋu hegblɔ be: “Mido ɣli sesĩe! Elabena mawu wònye!+ Ðewohĩ eyi ŋugble me ʋĩi, alo eyi nugodo.* Alo ɖewohĩ ele alɔ̃ dɔm, eye wòhiã be woanyɔe!”28 Ale wodo ɣli nɔ eyɔm sesĩe, eye wotsɔ hɛ kple akplɔ nɔ wo ɖokuiwo sim le wofe kɔnu la nu va se ɖe esime ʋu ɖuɖu le wo ŋu.29 Ɣe trɔ, gake woyi edzi le nugbenugbe wɔm* va se ɖe fiẽnuɖuvɔsaɣi, ke gbe aɖeke meɖi o eye ame aɖeke metɔ o; ame aɖeke meɖo to o.+30 Azɔ Eliya gblɔ na dukɔ blibo la be: “Mite va gbɔnye.” Eye dukɔ blibo la te va egbɔ. Eɖɔ Yehowa fe vɔsamlekpui si wogbã la ɖo.+31 Eye Eliya tsɔ kpe wuieve le Yakob, ame si Yehowa fe gbe va na be, “Israel anye wò ŋkɔ”+ la, fe viŋutsuwo fe toawo fe xexlẽme nu.32 Eye wòtsɔ kpeawo ɖi vɔsamlekpui+ le Yehowa fe ŋkɔ me. Eye wòɖe ʋe si keke, ale be woate ŋu afã lu seya* eve ɖe eme la, fo xlã vɔsamlekpui la godoo.33 Emegbe eɖo nakeawo, eye wòfli nyitsui la tsɔ ɖo nakeawo dzi.+ Azɔ egblɔ be: “Midu tsi kɔ ɖe ze gã ene me woayɔ, eye mitrɔe kɔ ɖe numevɔsalã la kple nakeawo dzi.”34 Eye wògblɔ be: “Migawɔe ake.” Eye wogawɔe. Eye wògagblɔ ake be: “Migawɔe zi etɔ̃lia.” Eye wowɔe zi etɔ̃lia.35 Ale tsi la gbagba ɖe vɔsamlekpui la ŋu godoo, eye wokɔ tsi ɖe ʋe la hã me wòyɔ.36 Le fiẽnuɖuvɔsaɣi lɔfo la,+ nyagblɔɖila Eliya te va gblɔ be: “Oo Yehowa, Abraham,+ Isak+ kple Israel fe Mawu, na woanyae egbea be wòe nye Mawu le Israel, eye menye wò subɔla, eye be wò nya nue mewɔ nu siawo katã le.+37 Tɔ nam, Oo Yehowa! Tɔ nam, ne dukɔ sia nanyae be wò, Yehowa, ye nye Mawu vavã la, eye be wòe le wofe dziwo trɔm ɖe ŋuwò.”+38 Eye Yehowa fe dzo ge tso dzi va fiã numevɔsalã la,+ nakeawo, kpeawo kple ke la, eye wòno tsi si le ʋea me la keŋkeŋ.+39 Esi dukɔ blibo la kpɔe la, enumake wotsyɔ mo anyi gblɔ be: “Yehowae nye Mawu vavã la! Yehowae nye Mawu vavã la!”40 Eye Eliya gblɔ na wo be: “Milé Baal fe nyagblɔɖilawo! Migana wo dometɔ ɖeka hɔ̃ hã nasi o!” Enumake wolé wo, eye Eliya kplɔ wo yi Kison-tɔʋu+ la nu, eye wòwu wo le afi ma.+41 Azɔ Eliya gblɔ na Ahab be: “Yi nàɖu nu ano nu, elabena mele tsidzadza gã aɖe ŋkɔ sem.”+42 Eye Ahab yi be yeaɖu nu ano nu. Ke Eliya yi Karmel To la dzi, eye wòbɔbɔ ɖe anyigba hetsɔ mo de atame.+43 Eye wògblɔ na efe subɔvi be: “Meɖe kuku, lia toa, ne nàkpɔ fu gome ɖa.” Eye wòyi ɖakpɔe hegbɔ va gblɔ be: “Naneke meli o.” Eye wògblɔ zi gbɔ zi adre be, “Gbugbɔ yi.”44 Esi wòyi zi adrelia la, egblɔ be: “Kpɔ ɖa! Alilikpo vi aɖe si le abe ame fe asifome ene la le hohom tso fua me.” Eye wògblɔ be: “Yi ɖagblɔ na Ahab be, ‘Tsi lãwo ɖe tasiaɖam ŋu! Trɔ dzo kaba ne tsi gã la nagasika wò ɖi o!’”45 Kasia alilikpo xe dzifo ŋkume tsiɖitsiɖi, ya nɔ fofom, eye tsi gã aɖe dza.+ Ke Ahab do tasiaɖam heyi Yezreel.+46 Yehowa fe asi va Eliya dzi, eye wòbla ali dzi hefu du dze Ahab ŋgɔ va ɖo keke Yezreel ke.


text:
JULY (SIAMLƆM) 16, 2015
GERMANY
Dziɖuɖumegãwo De Bubu Ŋutsu Aɖe Kple Via Ŋutsu Ŋu Le Esi Woɖe Ame Etɔ̃ Aɖewo Tso Ʋu Bidzo Me Ta
SELTERS, Germany—Andreas Bonk, si nye Yehowa Ðasefo kple via ŋutsu Jorim nɔ ame siwo wona nunana tsɔ de bubu wo ŋu le April (Afɔfiɛ) 16, 2015 dzi le esi woɖe ame aɖewo fe agbe le ʋu aɖe si bi dzo me la ta. Wonaa nunana wo le nunanawɔna aɖe si me Baden-Württemberg Du si le Germany fe anyieheɣedzefe fe dudɔnunɔla si kpɔa dukɔmenyawo gbɔ kple dudzikpɔla eve siwo tso Obersulm kple Waiblingen, siwo nye du siwo me nunanaxɔlawo tso la, kpɔ gome le la me. Dudɔnunɔla si kpɔa Dukɔmenyawo gbɔ afetɔ Reinhold Gall (foto si le etame, etɔ̃lia tso ɖusime) tsɔ Baden-Württemberg Dua Ƒe Agbeɖeɖenunana (Lebensrettungsmedaille des Landes Baden-Württemberg) la na afetɔ Andreas Bonk. Afetɔ Bonk srɔ̃ Christiane (foto si le etame, domedome), xɔ nunana la le srɔ̃a ŋkɔ me, elabe ŋutsua dze afɔku le nudzɔdzɔ bubu aɖe me eye wòle kɔdzi le nunanaa xɔɣi. Le wɔna ma ke me la, Obersulm fe dudzikpɔla afetɔ Tilman Schmidt (foto si le etame, miame ɖaa), tsɔ Bubudeameŋu Ƒe Ðaseɖigbalẽ (Ehrungsurkunde) na Jorim Bonk (foto etametɔ, domedome).
Le May (Damɛ) 11, 2014 dzi la, Andreas kple Jorim Bonk tsɔ ʋu to ʋumɔ gã aɖe dzi ɖo ta Yehowa Ðasefowo fe kpekpe gã aɖe si me Andreas afo Biblia me nufo le. Esi wole mɔa dzi yina la, wova do go ɖe ʋufɔku dziŋɔ aɖe nu. Amerikatɔwo fe gbadagba ene aɖewo xaxa ɖe ʋu si mu ɖe axa ɖeka dzi henɔ bibim la me. Afetɔ Bonk kple via ŋutsua kple ame eve bubu aɖewo tɔ wofe ʋuwo va ɖe wo le ʋu bidzo la me. Andreas de efe agbe afɔku me be yeaɖe gbadagba siawo le ʋu si nɔ bibim la me, enɔ edzi ʋuu va se ɖe esime dzotsilawo, kpovitɔwo kple dɔnɔkɔʋuwo va ɖo. Gake nublanuitɔe la, gbadagba ɖeka fe agbe tsi eme. Nyadzɔdzɔgbalẽ si nye Sulmtaler Woche ka nya ta be Dudɔnunɔla Gall gblɔ na ameɖelawo be, “Miewɔ kalẽ, miewɔ ŋutsu eye miebu miafe agbe ŋu gɔ̃ hã o.” Dudzikpɔla Schmidt gblɔ kpee be, “Mí Obersulmtɔwo, míekpɔ ŋudzedze ɖe mia ŋu ŋutɔ.”
Afetɔ Andreas Bonk gblɔ nu si ʋãe wòwɔ nu kalẽtɔe ale: “Vevesese ɖe hanyevi ŋue ʋãm metɔ esi mekpɔ ʋu si dze afɔkua. Agbe ɖe sia ɖe xɔ asi le ŋkunyeme. . . . Meka ɖe edzi be ne esia tɔgbi dzɔ ɖe nye fometɔ aɖe dzi la, ame bubuwo akpɔ nublanui na wo ahado dzi akpe ɖe wo ŋu.” Afetɔ Jorim gblɔ kpee be, “Ele vevie be míagaŋlɔ ame siwo hiã tu la be o.”
Nunana fe wɔnaa yi edzi le Obersulm Dukpata me. Germaniatɔwo fe nyadzɔdzɔgbalẽ si nye STIMME.de ka nya ta tso wɔnaa ŋu eye wògblɔ be Waiblingen fe dudzikpɔla afetɔ Andreas Hesky (foto etametɔ, evelia tso ɖusime), gblɔ be: “Ele be nu si miewɔ la nanye dada na mi. Enye dada na Waiblingen-dua be dumevi siawo tɔgbi le eme. Mienye kpɔɖeŋu nyui na dukɔmeviwo.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Germany: Wolfram Slupina, tel. +49 6483 41 3110


text:
Nɔ Agbe Wòawɔ Ðeka Kple Kpɔɖeŋugbedodoɖa La—Akpa II
“Mia Fofo la nya nu siwo le mia hiãm.”—MATEO 6:8.
1-3. Nu ka tae nɔvinyɔnu aɖe ka ɖe edzi be Yehowa nya nu si tututu yehiã?
GBESIAGBE MƆÐELA aɖe si ŋkɔe nye Lana maŋlɔ nu si dzɔ esi wòɖi tsa yi Germany le fe 2012 me be akpɔ o. Ese le eɖokui me be Yehowa ɖo yefe gbedodoɖa eve ŋu na ye. Esi wònɔ keteke me yina yameʋudzefe la, ebia Yehowa be wòakpe ɖe ye ŋu yeakpɔ ame aɖe aɖi ɖase nɛ. Esi wòva ɖo yameʋudzefea la, ese be yameʋu si ɖo ge yeala magaho gbe ma gbe o. Lana ɖe kuku na Yehowa be wòakpe ɖe ye ŋu, elabena ezã efe ga vɔ, eya ta ehiã tefe si wòatsi adɔ.
2 Esi Lana nya do gbe ɖa vɔ teti ko la, ese ame aɖe gblɔ be, “Ei! Lana, nu ka dim nèle le afi sia?” Ðekakpui aɖe si wo kplii wode suku ye. Dadaa kple mamaa le eŋu; wova ɖoe ɖa esi wòle mɔ zɔm yina South Africa (Afrique du Sud). Esi Lana gblɔ efe kuxia na wo la, ɖekakpuia dadaa kple mamaa gblɔ nɛ be ate ŋu ava tsi yewo gbɔ adɔ faa. Wobia nya geɖee tso efe dzixɔsewo kple mɔɖeɖedɔa ŋu.
3 Ŋufɔke le ŋdinuɖuɖu megbe la, wogabia nya bubu geɖe Lana tso Biblia ŋu eye wòɖo wo ŋu na wo. Lana xɔ wofe adrɛs kple kafodzesi ale be wòate ŋu awɔ ɖoɖo ne ame aɖe natrɔ ayi wo gbɔ ahaɖo biabia bubuwo ŋu na wo. Lana trɔ gbɔ va afe dedie eye wògale efe mɔɖeɖedɔa dzi. Ekpɔe be Yehowa se yefe gbedodoɖawo, enya nu si tututu yehiã eye wòkpe ɖe ye ŋu.—Psalmo 65:2.
Mehiã be míatsi dzimaɖi ɖe nu siwo míava hiã le etsɔme ŋu o
4. Nuhiahiã kawo mee míadzro?
4 Ne kuxi aɖe tu mí kpata la, míedoa gbe ɖa biaa Yehowa fe kpekpeɖeŋu, eye edzɔa dzi nɛ be yeaɖo to míafe gbedodoɖawo. (Psalmo 34:15; Lododowo 15:8) Gake Yesu fia mí le efe kpɔɖeŋugbedodoɖaa me be nanewo li siwo hiã vevie wu siwo ŋu wòle be míado gbe ɖa le. Le nyati sia me la, míadzro nu vevi ene mamlɛ siwo dze le gbedodoɖaa me siwo akpe ɖe mía ŋu míawɔ nutefe na Yehowa la me.—Xlẽ Mateo 6:11-13.
“NA MÍAƑE ABOLO SI ASU MÍA NU EGBE LA MÍ”
5, 6. Nu ka tae Yesu fia mí be míado gbe ɖa abia “míafe abolo” ne nuɖuɖu bɔ ɖe mía si gɔ̃ hã?
5 Yesu fia mí be míabia “míafe abolo” ke menye “nye abolo” o. Nutome sue dzikpɔla aɖe si le Afrika si ŋkɔe nye Victor gblɔ be: “Medaa akpe na Yehowa vevie be mehiãna be nye kple srɔ̃nye míatsi dzi fũu ɖe nu si míaɖu alo ɖe xɔfetu xexe ŋu o. Nɔviwo nyoa dɔme kpɔa míafe nuhiahiãwo gbɔ na mí gbe sia gbe. Gake medoa gbe ɖa be nɔvi siwo doa alɔ mí la nate ŋu akpe akɔ kple wofe gakuxiwo.”
6 Ðewohĩ nuɖuɖu bɔ ɖe míawo ya si, gake mía nɔvi geɖewo da ahe. Eye dzɔdzɔmefɔkuwo gblẽ wo dometɔ aɖewo fe nuwo dome. Ele be míado gbe ɖa ɖe wo ta eye ne míate ŋui la, míakpe ɖe wo ŋu ŋutɔŋutɔ. Le kpɔɖeŋu me, míate ŋu ana nu siwo le mía si la fe ɖe woawo hã. Míate ŋu anɔ nu dzɔm edziedzi hena Yehowa fe amewo fe xexea me katã fe dɔa. Míenyae be míafe nudzɔdzɔwoe wotsɔ kpena ɖe nɔvi siwo hiã tu ŋu.—1 Yohanes 3:17.
7. Kpɔɖeŋu kae Yesu wɔ tsɔ fia mí be mele be ‘míatsi dzimaɖi gbeɖe le etsɔ si gbɔna ŋu o’?
7 Esi Yesu fia kpɔɖeŋugbedodoɖaa vɔ la, exlɔ̃ nu mí be míagana míafe susu katã nanɔ ŋutilãmenuwo ŋu o. Egblɔ be ne Yehowa léa be na sefofo siwo le gbe me la, “ɖe maɖo atsyɔ̃ na miawo ya geɖe wu oa, mi xɔseʋɛtɔwo? Eya ta migatsi dzimaɖi gbeɖe agblɔ be: . . . ’Nu kae míado?’ hã o.” Eyome egagblɔ be: “Migatsi dzimaɖi gbeɖe le etsɔ si gbɔna ŋu o.” (Mateo 6:30-34) Mehiã be míatsi dzimaɖi ɖe nu siwo míava hiã le etsɔme ŋu o. Ke boŋ ele be nuhiahiã vevi siwo sua mía si gbe sia gbe la nadze mía ŋu. Le kpɔɖeŋu me, míate ŋu ado gbe ɖa abia afi si míaziɔ ta ɖo, dɔ si ana míakpɔ míafe fomea dzi kple nunya be míatso nya me nyuie le lãmesẽnyawo ŋu. Gake nane li si gale vevie wu si wòle be míado gbe ɖa abia.
8. Nu ka dzie nya siwo Yesu gblɔ tso míafe gbe sia gbe bolo ŋu la nana míeɖoa ŋkui? (Kpɔ nɔnɔmetata si le nyati sia fe gɔmedzedze.)
8 Nya siwo Yesu gblɔ tso míafe gbe sia gbe bolo ŋu la na míeɖoa ŋku nya bubu aɖe si wògblɔ dzi be: “Menye abolo ɖeɖe ko nu amegbetɔ anɔ agbe ɖo o, ke boŋ ɖe nya sia nya si dona tso Yehowa fe nu me la hã nu.” (Mateo 4:4) Eya ta ehiã vevie be míanɔ gbe dom ɖa be Yehowa nayi edzi anɔ nu fiam mí eye wòana nu siwo míehiã be míakpɔtɔ anɔ eŋu kplikplikpli la mí.
“TSƆ MÍAƑE FEWO KE MÍ”
9. Nu ka tae míafe nu vɔ̃wo le abe fenyinyi ene?
9 Le kpɔɖeŋugbedodoɖaa me la, Yesu gblɔ be: “Tsɔ míafe fewo ke mí.” Egblɔ ɣebubuɣi be: “Tsɔ míafe nu vɔ̃wo ke mí.” (Mateo 6:12; Luka 11:4) Egblɔe alea elabena míafe nu vɔ̃wo le abe fe siwo míenyi ene. Le fe 1951 me la, Eŋlisigbe me Gbetakpɔxɔ ɖe eme be ne míewɔ nu vɔ̃ la, ɖeko wòle abe ɖe míenyi fe le Yehowa ŋu ene. Míenyi lɔlɔ̃ kple toɖoɖo fe fe le Yehowa ŋu. Eya ta ne míewɔ nu vɔ̃ ɖe Mawu ŋu la, efia be míegbe fe si míenyi le eŋu la xexe nɛ. Gbetakpɔxɔ la gblɔ be ne Yehowa lɔ̃ la, ate ŋu atso xɔlɔ̃wɔwɔ fe kadodo si le mía kplii dome la me. Egblɔ kpee be: “Nu vɔ̃ wɔwɔ fia be míelɔ̃ Mawu o.”—1 Yohanes 5:3.
Nɔ akpe dam na Yehowa ɖaa ɖe tafe fe nunana xɔasi la ta
10. Nu ka dzie Yehowa nɔa te ɖo tsɔa míafe nu vɔ̃wo kea mí, eye nu kae wòle be esia naʋã mí míawɔ?
10 Aleke gbegbe míedaa akpee nye esi be Yehowa na Yesu va xe fe ɖe mía ta ale be wòate ŋu atsɔ míafe nu vɔ̃wo ake mí! Míehiãa Yehowa fe tsɔtsɔke gbe sia gbe. Ƒe 2,000 kloe nye esia si Yesu va ku ɖe mía ta, ke hã tafea kpɔtɔ le vi ɖem na mí va se ɖe egbe. Ele be míanɔ akpe dam na Yehowa ɖaa ɖe tafe fe nunana xɔasi sia ta. Mía dometɔ aɖeke mate ŋu axe fe si hiã be woaɖe mí tso nu vɔ̃ kple ku si me akpɔ gbeɖe o. (Xlẽ Psalmo 49:7-9; 1 Petro 1:18, 19.) Kpɔɖeŋugbedodoɖa la me nya siwo nye “tsɔ míafe nu vɔ̃wo ke mí” ɖoa ŋku edzi na mí be mía nɔviwo hã hiã tafea abe míawo ke ene. Yehowa di be míanɔ mía nɔviwo kple wo kple Yehowa dome fomedodo ŋu bum. Esia bia be ne wowɔ nu vɔ̃ ɖe mía ŋu la, míalɔ̃ faa atsɔe ake wo kaba. Zi geɖe la, nu vɔ̃ suesuewo koe esiawo nyena, eya ta ne míetsɔe ke wo la, ke míele eɖem fia be míelɔ̃ wo. Ewɔwɔ alea ɖenɛ fiana hã be míedaa akpe be Yehowa tsɔa míawo hã míafe nu vɔ̃wo kea mí.—Kolosetɔwo 3:13.
11. Nu ka tae wòle vevie be míatsɔ amewo fe vodadawo ake wo?
11 Esi míede blibo o ta la, ɣeaɖewoɣi etea ŋu sesẽna be míatsɔe ake ame siwo da vo ɖe mía ŋu. (3 Mose 19:18) Ne míegblɔa nu si wowɔ ɖe mía ŋu la na hamea me tɔ bubuwo la, ate ŋu awɔe be woade akpa aɖe dzi eye esia agblẽ hamea fe ɖekawɔwɔ me. Ne míetsi esia nu o la, ke efia be míede asixɔxɔ Mawu fe nunana si nye tafea ŋu o, eye tafea fe viɖewo masu mía si o. (Mateo 18:35) Ne míetsɔa amewo fe vodadawo kea wo o la, Yehowa hã matsɔ míafe nu vɔ̃wo ake mí o. (Xlẽ Mateo 6:14, 15.) Azɔ hã ne míedi be Yehowa natsɔ ake mí la, ele be míatsri nu sia nu si wòlé fui la wɔwɔ.—1 Yohanes 3:4, 6.
“MÈGAKPLƆ MÍ YI TETEKPƆ ME O”
12, 13. (a) Nu kae dzɔ le Yesu fe nyɔnyrɔxɔxɔ megbe teti? (b) Nu ka tae mele be míabu fɔ ame bubuwo ne míena ta le tetekpɔ me o? (d) Esi Yesu wɔ nutefe va se ɖe ku me la, nu ka dzie esia ɖo kpee?
12 Kpɔɖeŋugbedodoɖaa fe akpa si nye “mègakplɔ mí yi tetekpɔ me o” ɖoa ŋku nu si dzɔ ɖe Yesu dzi le efe nyɔnyrɔxɔxɔ vɔ megbe teti la dzi na mí. Mawu fe gbɔgbɔ la kplɔe yi gbedadafo “be Abosam natee kpɔ.” (Mateo 4:1; 6:13) Nu ka tae Yehowa ɖe mɔ esia dzɔ? Yehowa ɖo Yesu ɖe anyigba dzi be wòakpɔ nya si fɔ ɖe te esi Adam kple Xawa tu afɔkpo Yehowa fe dziɖuɖu la gbɔ. Wofe aglãdzedzea fɔ biabia siwo hiã ɣeyiɣi hafi woakpɔ ŋuɖoɖo na wo la ɖe te. Le kpɔɖeŋu me, ɖe nane gblẽ le ale si Yehowa wɔ amegbetɔwoe ŋua? Ðe ame deblibo ate ŋu ayi edzi awɔ nutefe na Yehowa ne “vɔ̃ɖitɔ la” tee kpɔa? Eye ɖe eme anyo na amewo wu ne amegbetɔwo le amegbetɔwo dzi ɖuma? (1 Mose 3:4, 5) Ne wova ɖo biabia siawo katã ŋu le etsɔme wòde edefe abe ale si Yehowa dii ene la, ekema ame siwo katã le dzifo kple anyigba dzi anyae be Yehowa fe dziɖuɖu ye nye nyuitɔ.
Míate ŋu ayi edzi awɔ nutefe na Yehowa le dodokpɔ sesẽtɔ kekeake gɔ̃ hã me
13 Yehowa le kɔkɔe, eya ta metsɔa nu vɔ̃ɖiwo tea ame aɖeke kpɔ gbeɖe o. Satana ye nye “Tela la.” (Mateo 4:3) Satana tea mí kpɔ le mɔ vovovowo nu. Gake ekpo ɖe míawo ŋutɔ gbɔ—mía dometɔ ɖe sia ɖe ate ŋu atiae be yeaɖu tetekpɔa dzi loo alo yeana ta. (Xlẽ Yakobo 1:13-15.) Esime Satana te Yesu kpɔ la, eyɔ nya tso Mawu fe Nya la me tsɔ tsi tre ɖe eŋu enumake. Yesu wɔ nutefe na Mawu. Gake Satana metrɔ tame vɔ̃ si wòɖo la o. Edzo le egbɔ helala “hena ɣeyiɣi bubu si agasɔ nɛ.” (Luka 4:13) Yesu ɖo to Mawu abe Dziɖula ene ɣesiaɣi, tetekpɔ ka kee Satana he va edzi o. Ewɔ nu tsɔ ɖee fia be ame deblibo ate ŋu ayi edzi awɔ nutefe na Yehowa le dodokpɔ sesẽtɔ kekeake gɔ̃ hã me. Gake Satana le agbagba dzem be yeate Yesu yomedzelawo katã kpɔ be woagbe toɖoɖo Yehowa, eye etɔ ŋku wò hã.
Yehowa ka ɖe edzi be míate ŋu awɔ nutefe na ye, eye wòle klalo be yeakpe ɖe mía ŋu
14. Nu kawoe wòle be míawɔ be míagana ta ne wote mí kpɔ o?
14 Egahiã kokoko be woakpɔ nya si fɔ ɖe te ku ɖe Yehowa fe dziɖuɖu ŋu la gbɔ. Eya ta le xexe si me míele fifia me la, Yehowa ɖea mɔ Satana tea mí kpɔna. Menye Yehowa ye ‘kplɔa mí yia tetekpɔ me o.’ Le nyatefe me la, eka ɖe edzi be míate ŋu awɔ nutefe na ye, eye wòle klalo be yeakpe ɖe mía ŋu. Gake mezia mía dzi be míawɔ nu si le etefe o. Edea bubu tiatiawɔwɔ fe ablɔɖe si wòna mí ŋu. Eya ta egblẽe ɖe mía si me be míatso nya me ne míawɔ nutefe alo mímawɔe o. Nu eve aɖewo akpe ɖe mía ŋu be míagana ta le tetekpɔwo me o: míanɔ Yehowa ŋu kplikplikpli eye míayi edzi anɔ efe kpekpeɖeŋu biam le gbedodoɖa me. Aleke Yehowa ɖoa gbe siwo míedona ɖa be wòakpe ɖe mía ŋu míaɖu tetekpɔwo dzi la ŋu?
15, 16. (a) Tetekpɔ siwo dzi wòle be míaɖu dometɔ aɖewo ɖe? (b) Ame kae wòle be míabu fɔe ne míena ta le tetekpɔ me?
15 Yehowa naa efe gbɔgbɔ kɔkɔe triakɔ la mí be wòakpe ɖe mía ŋu míawɔ avu kple Satana fe tetekpɔwo. Yehowa gatoa Biblia la kple hamea dzi xlɔ̃a nu mí tso nu siwo ate ŋu akplɔ mí ade afɔku me ŋu. Le kpɔɖeŋu me, exlɔ̃a nu mí be míagazã míafe ɣeyiɣi, ga kple ŋusẽ ɖe nu siwo mehiã ŋutɔŋutɔ o ŋu o. Atsu kple asi aɖe siwo ŋkɔe nye Espen kple Janne le Europa dukɔ aɖe si me nuwo de amewo dzi le me. Wowɔ gbesiagbe mɔɖeɖedɔa fe geɖe le dukɔa fe akpa si gbefãɖelawo hiã geɖe wu le. Esi wodzi vi la, eva hiã be woadzudzɔ mɔɖeɖedɔa, eye fifia vi evee le wo si. Espen gblɔ be: “Míedoa gbe ɖa na Yehowa ɣesiaɣi be míagage dze tetekpɔ me le esi míegate ŋu le ɣeyiɣi geɖe zãm le teokrasidɔwo me abe tsã ene o ta o. Míebiaa Yehowa be wòakpe ɖe mía ŋu míalé fomedodo si le mía kplii dome la me ɖe asi ahatsɔ dzo ɖe subɔsubɔdɔa ŋu.”
16 Tetekpɔ bubu si wòle be míawɔ avu kplii vevie ye nye gbɔdɔdɔ fe nuwɔnawo alo efe ɖeɖefiawo kpɔkpɔ. Ne míena ta le tetekpɔ sia me la, míate ŋu ada fɔbubua ɖe Satana dzi o. Nu ka ta? Elabena Satana kple efe xexea mate ŋu azi mía dzi míawɔ nu gbegblẽ o. Nɔvi aɖewo ge ɖe tetekpɔ sia me le esi womeɖe nu gbegblẽwo ɖa le susu me o ta. Gake mía nɔvi gbogbo aɖewo fo asa na mɔ̃tetre sia, eye míawo hã míate ŋui.—1 Korintotɔwo 10:12, 13.
“ÐE MÍ TSO VƆ̃ÐITƆ LA SI ME”
17. (a) Aleke míaɖee afia be míedi be Yehowa ‘naɖe mí tso vɔ̃ɖitɔ la si me’? (b) Gbɔdzɔe kae míakpɔ kpuie?
17 Nu kae míawɔ atsɔ aɖee afia be míedi be Yehowa ‘naɖe mí tso vɔ̃ɖitɔ la si me’? Mele be míanye “xexea fe akpa aɖeke o,” eye mele be míalɔ̃ “xexea alo nu siwo le xexea me la o.” (Yohanes 15:19; 1 Yohanes 2:15-17) Gbɔdzɔe ka gbegbee nye esi míakpɔ ne Yehowa ɖe Satana ɖa eye wòtsrɔ̃ efe xexe vɔ̃ɖi sia! Gake hafi ɣemaɣi naɖo la, ele be míaɖo ŋku edzi ɣesiaɣi be dzi le Satana kum “vevie, elabena enyae be ɣeyiɣi vi aɖe koe susɔ na ye.” Ele agbagba ɖe sia ɖe dzem be yeana míadzudzɔ Yehowa subɔsubɔ. Eya ta ele be míayi edzi anɔ gbe dom ɖa na Yehowa be wòaɖe mí tso vɔ̃ɖitɔ Satana si me.—Nyaɖeɖefia 12:12, 17.
18. Ne míedi be míatsi agbe ne wotsrɔ̃ Satana fe xexea la, nu kae wòle be míawɔ?
18 Ðe nàdi be yeanɔ xexe si me Satana megale o mea? Ekema yi edzi nànɔ gbe dom ɖa be Mawu Fiaɖufea nava, be Mawu fe ŋkɔ ŋuti nakɔ, eye be efe lɔlɔ̃nu nava eme le anyigba dzi. Ðo ŋu ɖe Yehowa ŋu ɣesiaɣi eye nàka ɖe edzi be ana nu sia nu si nèhiã be nàyi edzi awɔ nutefe nɛ la wò. Ɛ̃, neva eme be nàwɔ wò ŋutete ɖe sia ɖe be nànɔ agbe wòawɔ ɖeka kple kpɔɖeŋugbedodoɖa la!


text:
Nu Ka Tae Mielɔ̃na Wodoa Ʋu Na Mi O?
Susu masɔmasɔ siwo le amewo si
Nyakpakpa: Yehowa Ðasefowo menoa atike o eye womedea kɔdzi hã o.
Nyatefea: Míedia dɔdamɔnu nyuitɔ kekeake na míawo ŋutɔwo kple míafe fometɔwo. Ne míafe lãme gblẽ la, míeyia ɖɔkta siwo bi ɖe atikewɔwɔ kple dɔwɔwɔ na ame ʋumazamazãe me la gbɔ. Míekpɔa ŋudzedze ɖe ale si wowɔ ŋgɔyiyi le atikewɔnyawo mee ŋu. Le nyatefe me la, dɔwɔwɔ na amewo ʋumazamazãe fe mɔnu si woto vɛ la le vi ɖem na ame geɖewo le nuto ɖe sia ɖe me. Le dukɔ geɖewo me la, dɔnɔ ate ŋu atiae be yeafo asa na afɔku siwo le ʋudodo na ame me, abe ʋumedɔlékuiwo, dɔlélenutsiŋutete fe dɔmawɔmawɔ nyuie kple ɖɔktawo fe vodadawo ene me.
Nyakpakpa: Yehowa Ðasefowo xɔe se be xɔse ate ŋu ada gbe le dɔnɔ ŋu.
Nyatefea: Míexɔ xɔsegbedada dzi se o.
Nyakpakpa: Ebia ga geɖe be woawɔ atike na ame ʋumazamazãe.
Nyatefea: Atikewɔwɔ na ame ʋumazamazãe megblẽa ga o. *
Nyakpakpa: Ðasefo geɖewo, tsitsiawo kple ɖeviwo siaa, kuna fe sia fe le esi wogbe be woagado ʋu na yewo o ta.
Nyatefea: Kpeɖodzi mele nya sia ŋu o. Zi geɖe la, amekolawo wɔa dɔ sesẽwo abe ame fe dzi koko, funukpefekoko kple ame bubu fe ŋutinuwo dede na ame bubu ene ʋumazamazãe. * Zi geɖe la dɔnɔwo, siwo dome ɖeviwo hã le, siwo womedo ʋu na o la hayana ko abe ame siwo wodo ʋu na ene alo hayana nyuie wu wo gɔ̃ hã. * Aleke kee nyaa ɖale o, ame aɖeke mate ŋu agblɔ kple kakaɖedzi be dɔnɔ si melɔ̃ wodo ʋu nɛ o la aku alo atsi agbe ne elɔ̃ wodo ʋu nɛ o.
Nu ka tae Yehowa Ðasefowo melɔ̃na wodoa ʋu na wo o?
Míafe subɔsubɔdzixɔsewoe bia esia tso mía si ke menye esi mímedi be woawɔ atike na mí o tae o. Nubabla Xoxoa kple Nubabla Yeyea siaa de se eme kɔ fãa be míatsri ʋu. (1 Mose 9:4; 3 Mose 17:
Wotrɔ susu
Ɣeaɖeɣi va yi la, atikewɔlawo bua dɔdamɔnu siwo me womedoa ʋu na ame le o, siwo wogayɔna be atikewɔwɔ ʋumazamazãe be enye dɔdamɔnu si gbɔ eme, eye wobunɛ kura gɔ̃ hã be enye ameɖokuiwuwu, gake le fe ʋɛ siwo va yi me la, womegabunɛ nenema o. Le kpɔɖeŋu me, le fe 2004 me la, nyati aɖe si wota ɖe magazine aɖe si fo nu tso atikeŋutinunya gblɔ be, dɔdamɔnu siwo woto vɛ be woatsɔ ada dɔ na dɔnɔ siwo nye Yehowa Ðasefowo la ava nye dɔdamɔnu siwo ŋu dɔ woawɔ na ame sia ame le fe siwo gbɔna me. * Nyati aɖe si dze le magazine aɖe (Heart, Lung and Circulation) me le fe 2010 me la gblɔ be “menye Yehowa Ðasefowo koe wòle be woazã dɔdamɔnu si nye ‘dɔwɔwɔ na ame ʋumazamazãe’ na o, ke boŋ ele be wòanye dɔdamɔnu vevitɔ si wòle be woazã le amekoko ɖe sia ɖe me.”
Fifia la, ɖɔkta akpe geɖewo le dɔdamɔnu siwo nana be ʋu meɖuɖuna le ame ŋu fũu o la ŋu dɔ wɔm tsɔ le dɔ sesẽwo wɔm na dɔnɔwo ʋumazamazãe le xexea me godoo. Wole dɔdamɔnu sia si me wozãa atikewo ɖe ʋu tefe le la ŋu dɔ wɔm le dukɔ madeŋgɔwo hã me, eye dɔnɔ geɖe siwo menye Yehowa Ðasefowo o hã biana be woazã dɔdamɔnu sia na yewo.
^ mm. 8 Kpɔ Transfusion and Apheresis Science, Volume 33, No. 3, p. 349.
^ mm. 10 Kpɔ The Journal of Thoracic and Cardiovascular Surgery, Volume 134, No. 2, pp. 287-288; Texas Heart Institute Journal, Volume 38, No. 5, p. 563; Basics of Blood Management, p. 2; and Continuing Education in Anaesthesia, Critical Care & Pain, Volume 4, No. 2, p. 39.
^ mm. 10 Kpɔ The Journal of Thoracic and Cardiovascular Surgery, Volume 89, No. 6, p. 918; kple Heart, Lung and Circulation, Volume 19, p. 658.
^ mm. 14 Continuing Education in Anaesthesia, Critical Care & Pain, Volume 4, No. 2, page 39.


text:
MA ROMASE 16
Paulo Ɔya Ma Ɔsese.
1Loɖi bo ɔnyiiko Foibe lote mi. Ɔɖe buaidze i Kenkrea mafɔɖedze ndɛ̃. 2Loto mi i kukpa sɔ miwarɛ nrɔɔ̃ mifɔ wũ i Bosate iyere ame i ɔri gɔ lokote Ɣaa maturi iso. Mitã wũ ibuai biara nɛ ɔ̃abie ɔbɔrɛgu i mi kɔrɛ alasɔ ɔbuai maturi gbodzoo gu me ana.
3Loya Priska gu Akwila ma nɖe wũ marabaradze laa i Kristo Yesu ame. 4Mayagu me teteree sɔ maakpi i wũ iti kɔra. Iiɖe wũ ɔnɔwɛ̃ me nto lopɛ ma siba ɣɛɛ mma loiɖe ma Yudase mafɔɖedze ɔɖuɖu.
5Loya mafɔɖedze ma nsɛ masarɛ i ma iyo mmɔ ana. Miya wũ ɔlaa Epaineto gɔ loɖe katɔ̃ ɔfiniki ɔfɔ Kristo i Asia karɔ̃ iso.
6Loya Maria gɔ lobara karabara teteree i mi ndɛ̃.
7Loya Androniko gu Yunia ma nɖe wũ aɖe maturi ma bo gu ma inyɔ lowe i iyo. Maturi ma lofɔ iyere maɖe i katɔ̃memasɛdze ndɛ̃. Maɖe me katɔ̃ i Kristo ifɔ ame.
8Loya Amplia gɔ nɖe wũ ɖɔɛse i Bosate iyere ame.
9Loya Urbana gɔ nɖe bo rabaradze laa i Kristo ame. Loya wũ ɔlaa Staki.
10Loya Apele gɔ makere manyɔ fiɛ ɔya i Kristo ame. Loya Aristobulo iyo maturi ɔɖuɖu.
11Loya Herodian, wũ aɖe ɔturi. Loya Narkiso iyo maturi ma losu so matã Bosate.
12Ya Trifaina gu Trifosa, marɔ̃go rabaradze i Bosate ame. Loya wũ ɔlaa ɖɔɛse Persi gɔ nɖe ɔrɔ̃go mama gɔ nto ɔbara karabara teteree i Bosate ame. 13Loya Rufo gɔ lofɔ iyere i Bosate ame gu ɔ̃ ɔnyi gɔ lomɔɛ̃ me lɛ ɔ̃ ɔbi awe.
14Loya Asinkrito gu Flegon gu Herme gu Patroba gu Herma gu ma manyii fɔɖedze ma mpiagu ma.
15Loya Fologo gu Yulia gu Nerea gu ɔ̃ ɔnyiiko gu Olimpa gu Ɣaa maturi ma mpiagu ma.
16Miya so ku kɔrɔ̃ ipia i kuɖɔɛ gu isekele ame. Kristo mafɔɖedze akuri wa ɔɖuɖu mpia i Kreta sɔ maya mi o-o.
Paulo Ɔɣɛ Atɔ̃me Tsɔra.
17Manyii, lobie sɔ loka mi kukaakɔ sɔ minyɔ so i mma loasu iɣɛɣɛso mapia i maturi ndɛ̃ iso. Masu ara wa lota aɣɛ i nwa bote mi iso mato matɛ̃ mi ɔri. Mibɛse so i ma iso. 18Alasɔ mmamɔ igbã ne, iiɖe Bosate Yesu Kristo karabara mato mabara. Ɣɛɛ ma mɔmɔ kuɖɔɛ mato mabara. Maba ɔnyamɛrɛ̃ gu kasɔla ga maasu makpɔkpɔtɔra mma loiɣe kuira adzuni. 19Ɔturi biara ɔnɔ kumɛgɔ mikã Itɔ̃me Bielea atsue, ne ɔso so ɔɣɔ me gbaã i mi iso. Ɣɛɛ nnɛ loto lobie lotã mi nɖe sɔ mi anɔ aabusi i isɛɛ ibara iso, ɣɛɛ ikpi iso ne, miaɖe mma loiɣe kuira.
20Ɣaa gɔ nɖe isobuɛ tãse si ɔkɔtɛ Tsirise ɖɛkpɛrɛɛ si ɔtã sɔ miaɖe wũ iso i ɔwi kurukutu ame. Bosate Yesu Kristo abualɛra si awegu mi.
21Timoteo gɔ nɖe wũ rabaradze laa ɔya mi. Ngbɔ ame ana i Lukio gu Yason gu Sosipatro ma nɖe wũ maturi ɔya mi ne.
22Mme Tertio gɔ lotsɛrɛ ɔko gɔgbe lotã Paulo ana loya mi i Bosate iyere ame.
23Gaio gɔ lofɔ bo kukaakɔ ngbe gu mafɔɖedze ɔɖuɖu ma nsɛ masarɛ i ɔ̃ iyo ɔya mi.
Erasto gɔ nɖe ɔmagɛ̃ gɔgbe sikãladze gu bo ɔnyii Kwarto sɔ maya mi. 24Bosate Yesu Kristo abualɛra si awegu mi ɔɖuɖu. Si iba ngbɔ.
25Kiniɔ ne, mitã bole Ɣaa. Ɔto ɔ̃awo mi ɔmɔɛ̃ ɔla teteree iki i Itɔ̃me Bielea nɛ lobɔrɛ i Bosate Yesu Kristo iso. Itɔ̃me Bielea nɛgbe ɔse i ara wɛrɛa wa i Ɣaa to ɔɖi ɔbɔrɛgu i ngbegɔ awe akɔ gbodzoo wa lofe ame. 26Ɣɛɛ kiniɔ ne, maɔɖi wã mabɔ ɔgbami itã maturi ɔɖuɖu karɔ̃ inɔ, ara wa i kanyamaɖidze ɔtsɛrɛ masɛ. Ɣaa gɔ mba ngbã ɔwi ɖaa kuɖɔɛ kuɖe sɔ maaɣɛ Itɔ̃me nɛgbe i abuiti ɔɖuɖu ame fiɛ maafɔ maɖe mabara i ne iso. 27Ɣaa gɔ ɔnɔwɛ̃ inɔgba loyi ne, ikote sɔ boale wũ ita i kiniɔ ito ikɛlɛ ɔwi ɔɖuɖu i Kristo Yesu iyere ame. Si iba ngbɔ.


text:
Biblia Me Biabiawo Ƒe Ŋuɖoɖowo
Ðe míate ŋu anya nyatefe si ku ɖe Mawu ŋua?
Mawu gblɔ nu si wòle be míanya tso ye ŋu la na mí. Ewɔ esia esi wòto efe gbɔgbɔ kɔkɔea, si nye efe dɔwɔŋusẽ la, dzi tsɔ efe nyawo de Biblia-ŋlɔlawo fe susu me woŋlɔ ɖi na mí. (2 Petro 1:20, 21) Eya ta míate ŋu anya nyatefe si ku ɖe Mawu ŋu to Biblia-xexlẽ me.—Xlẽ Yohanes 17:17; 2 Timoteo 3:16.
Mawu gblɔ nya geɖe tso eɖokui ŋu na mí le Biblia me. Ena míenya nu si tae wòwɔ mí ɖo, nu si wòɖo be yeawɔ na amegbetɔfomea kple ale si wòdi be míanɔ agbee. (Dɔwɔwɔwo 17:24-27) Yehowa Mawu di be míanya nyatefe si ku ɖe ye ŋu.—Xlẽ 1 Timoteo 2:3, 4.
Nu ka tae Mawu xɔa nyatefelɔ̃lawo atuu ɖo?
Nyatefe fe Mawue Yehowa nye, eye edɔ Via, Yesu, ɖa be wòafia nyatefea amegbetɔwo. Esia ta ame siwo lɔ̃ nyatefe la tena ɖe Yesu ŋu. (Yohanes 18:37) Ame siawo tɔgbi dim Mawu le be woasubɔ ye.—Xlẽ Yohanes 4:23, 24.
Satana Abosam kaka aʋatsonufiafiawo le Mawu ŋu tsɔ xe mɔ na ame geɖe be woaganya Mawu o. (2 Korintotɔwo 4:3, 4) Ame siwo melɔ̃ nu nyui o la kpɔa dzidzɔ ɖe aʋatsonufiafia mawo ŋu. (Romatɔwo 1:25) Gake anukwaretɔ miliɔn geɖewo to Biblia-sɔsrɔ̃ dzi ke ɖe nyatefe si ku ɖe Mawu ŋu la ŋu.—Xlẽ Dɔwɔwɔwo 17:11.


text:
JW NYATAKAKADƆWƆƑE
Ale Si Nàse Odiowo Le TV.JW.ORG
Odiowo (hawo kle dramawo) fe fufofo geɖewo le akpa si nye Odio. Àte ŋu ase nu siwo le fufofo aɖe me la dometɔ ɖeka alo wo katã.
Zi Odio fe kpevia dzi ne nàkpɔ odiowo fe fufofo siwo li. Zɔ ɖe mɔfiame siwo gbɔna la dzi ne nàkpɔ odiowo alo ase wo:
Se odio ɖeka alo odio fe fufofo blibo
Odiowo fofo
Se odio ɖeka alo odio fe fufofo blibo
Odio siwo le fufofo ɖe sia ɖe me la dometɔ ɖe sia ɖe kple efe ŋkɔ adze le fufofoa te. Yi gɔme ne nàkpɔ fufofoawo katã.
Le Kɔmpiuta alo tablɛt dzi: Zi Yi Megbe alo Yi Ŋgɔgbe fe dzesiawo dzi ne nàkpɔ odio bubu siwo le fufofoa me.
Asitelefon deŋgɔ: Odio si nye gbãtɔ le fufofoa me lae adze. Ne èdi be yeakpɔ odio bubuwo la, zi Kpɔ Bubuwo dzi.
Ne èdi be yeaʋu odio aɖe la, zi odioa fe akpaa fe fotoa alo efe ŋkɔ dzi. Odioa fe akpaa fe fotoa kple efe ŋkɔ adze le etame .
Zi Ƒoe dzi ne wòadze efofo gɔme. (De Dzesii: Le iOS kple Android asitelefonwo kple tablɛtwo hã dzi la, ahiã be nàzi Ƒoe fe dzesia dzi ne edze ale be wòafoe.)
Aɖaŋuɖoɖo: Le esi tefe be nànɔ odioawo fom ɖekaɖeka la, àte ŋu azi Ƒo Wo Katã dzi wòafo esiwo katã le fufofo ɖeka me na wò.
Zi Ðe Sia Ðe Ko dzi ne wòafo odio siwo katã le fufofo ɖeka me, gake menye le ɖoɖo si nu wodze le nu o.
De Dzesii: Odioawo adzudzɔ fofo ne efo esiwo katã le fufofoa me vɔ.
Odiowo Ƒofo
Zi Tɔ Sẽe dzi ne nàtɔ odioa fofo sẽe.
Zi Ƒoe dzi ne wòagayi efofo dzi.
Ne èdi be wòayi odio si fom nèle fe akpa bubu dzi la, he nu nogoe si nɔa zɔzɔm le odiofonua dzi yi megbe alo ŋgɔgbe.
Ne Ƒo Wo Katã alo Ðe Sia Ðe Ko ye nètia la, zi Yi Megbetɔ Dzi fe dzesia dzi ne wòatrɔ ayi odio si do ŋgɔ nɛ la dzi.
Ne Ƒo Wo Katã alo Ðe Sia Ðe Ko ye nètia la, zi Yi Ŋgɔgbetɔ Dzi fe dzesia dzi ne wòayi odio si kplɔe ɖo la dzi.
Ne èdi be yeatrɔ asi le gbea fe sesẽme ŋu la, zã odiofonu si le wò kɔmpiuta alo asitelefon kple tablɛt dzi fe gbeɖiɖitrɔfe la.


text: 2 Le Nebukadnezar fe fiaɖuɖu fe fe evelia me la, Nebukadnezar ku drɔ̃ewo, eye wòtsi dzodzodzoe,*+ ale be alɔ̃ bu ɖee.2 Eya ta fia la ɖe gbe be woayɔ akunyawɔlawo, afakalawo, dzotɔwo kple Kaldeatɔwo* vɛ, ne woalĩ fia fe drɔ̃eawo nɛ. Eye wova tsi tsitre ɖe fia la ŋkume.+3 Eye fia la gblɔ na wo be: “Meku drɔ̃e si na metsi dzodzodzoe* elabena medi be mase drɔ̃e la gɔme.”4 Eye Kaldeatɔwo gblɔ na fia la le Aramgbe*+ me be: “Fia nenɔ agbe tegbee. Lĩ drɔ̃e la na wò subɔviwo, ekema míaɖe egɔme.”5 Fia la gblɔ na Kaldeatɔwo be: “Nu si meɖo tame kplikpaa be mawɔe nye esi: Ne mielĩ drɔ̃e la heɖe egɔme nam o la, ekema woafli mi kakɛkakɛe, eye miafe afewo azu nugododefewo.*6 Ke ne mielĩ drɔ̃e la heɖe egɔme la, ekema miaxɔ nunanawo kple tefeɖoɖo tso gbɔnye, eye made bubu geɖe mia ŋu.+ Eya ta milĩ drɔ̃e la nam, eye miaɖe egɔme.”7 Wogagblɔ zi evelia be: “Fia la nelĩ drɔ̃e la na efe subɔviwo, ekema míaɖe egɔme.”8 Fia la gblɔ be: “Menyae nyuie be ɣeyiɣi ko dim miele, elabena mienya tame si meɖo kplikpaa.9 Ne mielĩ drɔ̃e la nam o la, ekema tohehe ɖeka koe li na mi katã. Ðe mieɖoe be yewoagblɔ alakpanyawo kple ameflunyawo nam va se ɖe esime nuwo natrɔ. Eya ta milĩ drɔ̃e la nam, ekema manyae be miate ŋu aɖe egɔme.”10 Kaldeatɔwo ɖo eŋu na fia la be: “Amegbetɔ aɖeke mele anyigba dzi, si ate ŋu awɔ nu si dim fia la le o, elabena fiagã alo nutodziɖula aɖeke mebia nu sia tɔgbi tso akunyawɔla alo afakala alo Kaldeatɔ aɖeke si kpɔ o.11 Nu si biam fia le la sesẽ, eye ame aɖeke meli ate ŋu agblɔe na fia la o, negbe mawuwo ko, ame siwo nɔfe mele amegbetɔwo* dome o.”12 Esia na dzi ku fia la, eye wòdo dɔmedzoe helĩhelĩ heɖe gbe be woawu Babilon nunyalawo+ katã.13 Esi wòde se be woayi aɖawu nunyalawo la, wodi Daniel kple efe zɔhɛwo hã be woawu.14 Ɣemaɣi la, Daniel tsɔ aɖaŋudzedze kple nunya fo nu kple fiaŋudzɔlawo fe amegã Ariok, ame si tso be yeawu Babilon nunyalawo.15 Ebia amegã Ariok be: “Nu ka tae fia la de se sesẽ sia ɖo?” Eye Ariok gblɔ nya la na Daniel.+16 Eya ta Daniel yi fia la gbɔ ɖabiae be wòana ɣeyiɣi ye, ne yeaɖe drɔ̃ea gɔme na fia la.17 Emegbe Daniel yi afe me, eye wògblɔ nya la na efe zɔhɛ Hananiya, Misael kple Azariya.18 Eye wòbia tso wo si be woado gbe ɖa na dzifo fe Mawu la be wòakpɔ nublanui na yewo le nya ɣaɣla sia ta, ne woagatsrɔ̃ Daniel kple efe zɔhɛwo kpe ɖe Babilon nunyala susɔeawo ŋu o.19 Ale woɖe nya ɣaɣla la fia Daniel le ŋutega me le zã me.+ Eye Daniel kafu dzifo fe Mawu la.20 Eye Daniel gblɔ be:“Woakafu Mawu fe ŋkɔ tso mavɔ me yi mavɔ me,Elabena etɔe nye nunya kple ŋusẽ.+21 Eyae trɔa ɣeyiɣiwo kple azãgbewo,+Eɖea fiawo le zi dzi, eye wòɖoa fiawo zi dzi,+Enaa nunya nunyalawo kple sidzedze nugɔmeselawo.+22 Eɖea nu goglowo kple nu ɣaɣlawo fiana,+Enya nu si le viviti me,+Eye egbɔe kekeli le.+23 Oo tɔgbuinyewo fe Mawu, meda akpe na wò hele kafuwòm,Elabena èna nunya kple ŋusẽm.Azɔ èɖe nu si míebia wò la fiam,Èɖe fia fe nya la fia mí.”+24 Ale Daniel yi Ariok, ame si fia la tia be wòawu Babilon nunyalawo la gbɔ ɖagblɔ nɛ be: “Mègawu Babilon nunyalawo+ dometɔ aɖeke o. Kplɔm yi fia la gbɔe, ne maɖe drɔ̃e la gɔme na fia la.”25 Ale Ariok kplɔ Daniel yi fia la gbɔ enumake hegblɔ nɛ be: “Mekpɔ ŋutsu aɖe le Yuda fe aboyomeawo+ dome, si ate ŋu aɖe drɔ̃e la gɔme na fia la.”26 Fia la bia Daniel, ame si ŋkɔe nye Beltesazar+ be: “Àte ŋu alĩ drɔ̃e si meku la ahaɖe egɔme nam vavãa?”+27 Daniel ɖo eŋu na fia la be: “Nya ɣaɣla si biam fia le la, nunyalawo, afakalawo, akunyawɔlawo alo ɣletivimefakalawo mate ŋu aɖe egɔme na fia la o.+28 Ke Mawu aɖe le dzifowo, Ame si ɖea nya ɣaɣlawo fiana;+ eyae ɖe nu siwo ava dzɔ le ŋkekeawo fe nuwuɣi la fia Fia Nebukadnezar. Drɔ̃e si nèku kple ŋutega siwo nèkpɔ esime nèle wò aba dzi lae nye esi:29 “Oo fia, èle tame bum le nu siwo ava dzɔ la ŋu le wò aba dzi, eye Ame si ɖea nya ɣaɣlawo fiana la ɖe nu si ava dzɔ la fia wò.30 Ke menye esi nunya le asinye wu agbagbeawo katã tae woɖe nya ɣaɣla sia fiam ɖo o; ke boŋ ne woaɖe drɔ̃e la gɔme na fia la, eye nànya wò dzimesusuwo tae.+31 “Oo fia, èɖo ŋku anyi, eye nèkpɔ legba gã aɖe! Legba la lolo hele dzo dam etefe mekɔ o, ele tsitrenu le ŋkuwòme, eye efe nɔnɔme dzi ŋɔ.32 Legba sia fe ta nye sika nyuitɔ,+ efe akɔta kple efe abɔwo nye klosalo,+ efe fodo kple efe atawo nye akɔbli,+33 efe afɔwo nye gayibɔ,+ efe afɔbayawo nye gayibɔ kple tsu tsaka.+34 Èle ekpɔm, va se ɖe esime kpe aɖe si menye amegbetɔ fe asie kae o la ge va dze legba la fe afɔbaya si nye gayibɔ kple tsu tsaka la dzi hegbã wo gudugudu.+35 Ale gayibɔ, tsu, akɔbli, klosalo kple sika la siaa gbã gudugudu, eye wozu abe tsro le nukufofe le dzomeŋɔli ene, eye ya kplɔ wo dzoe, ale be womegakpɔ wo tefe o. Ke kpe si va dze legbaa dzi la zu to gã aɖe hexɔ anyigba blibo la dzi.36 “Drɔ̃e lae nye esia, eye azɔ míaɖe egɔme na fia la.37 Oo fia—wò, ame si nye fiawo dzi fia, wò, ame si dzifo Mawu la tsɔ fiaɖufe,+ ŋusẽ, ŋutete kple bubu na,38 eye wòtsɔ amegbetɔwo, gbemelãwo kple dzifoxewo de asiwò me, eye wòtsɔ wò ɖo dziɖulae ɖe wo katã nu la+—wòe nye sikata la.+39 “Gake fiaɖufe bubu ava ɖe yowòme,+ si made nuwò o; emegbe fiaɖufe bubu, si nye etɔ̃lia, akɔblitɔ la ava, eye wòaɖu anyigba blibo la katã dzi.+40 “Fiaɖufe enelia asesẽ abe gayibɔ+ ene. Ale si gayibɔ gbãa nu, eye wòtua nu sia nu la, nenemae wòagbã fiaɖufe siawo katã gudugudu, abe ale si gayibɔ gbãa nu sia nu gudugudui ene.+41 “Esi nèkpɔ be afɔbayawo kple afɔbidɛawo fe akpa aɖewo nye tsu, eye efe akpa aɖewo nye gayibɔ la, efia be fiaɖufe la ama, ke gayibɔ fe sesẽ anɔ eme, abe ale si nèkpɔ gayibɔ kple tsu tsaka ene.42 Eye ale si afɔbidɛawo fe akpa aɖewo nye gayibɔ kple tsu tsaka la, nenemae fiaɖufe la fe akpa aɖe asesẽ, eye efe akpa aɖe masesẽ o.43 Ale si nèkpɔ gayibɔ kple tsu tsakae la, nenemae woatsaka kple amegbetɔwo;* ke womalé ɖe wo nɔewo ŋu o, abe ale si ko gayibɔ kple tsu metsakana o ene.44 “Eye le fia mawo ŋɔli la, dzifo fe Mawu la aɖo fiaɖufe+ aɖe anyi, si matsrɔ̃ gbeɖegbeɖe o.+ Eye fiaɖufe sia mayi ɖe dukɔ bubu aɖeke si me o.+ Agbã fiaɖufe mawo katã gudugudu,+ eye wòahe wo va nuwuwui, ke eya ɖeɖe anɔ anyi tegbee,+45 abe ale si nèkpɔ woka kpe aɖe, ke menye kple amegbetɔ fe asi o, wòtso to la dzi va gbã gayibɔ, akɔbli, tsu, klosalo kple sika la gudugudu ene.+ Mawu Gã lae ɖe nu siwo ava dzɔ la fia fia la.+ Drɔ̃e la le eme, eye egɔmeɖeɖe le etefe.”46 Ale Fia Nebukadnezar tsyɔ mo anyi, eye wòde bubu Daniel ŋu. Eye woɖe gbe be woatsɔ nunanawo anɛ, eye woado dzudzɔ ʋeʋĩ nɛ.47 Eye fia la gblɔ na Daniel be: “Vavãe, miafe Mawu la nye mawuwo dzi Mawu kple fiawo dzi Afetɔ kpakple Ame si ɖea nya ɣaɣlawo fiana, elabena ète ŋu ɖe nya ɣaɣla sia fia.”+48 Ale fia la do Daniel ɖe dzi, eye wòna nunana nyui geɖewoe, eye wòtsɔe ɖo dziɖula ɖe Babilon fiaɖufea fe nutowo* katã nu,+ eye wòna wòzu Babilon nunyalawo katã fe tatɔ.49 Eye Daniel bia fia la wòtsɔ Sadrak, Mesak kple Abednego+ ɖo Babilon fiaɖufea fe nutowo* nu, ke Daniel ŋutɔ ya le fiafe me.